"BERDOA.... DATANG DARI HATI YANG IKHLAS" - LISA SURIHANI

"Hai sayang, terima kasih. Berdoa dan berharap ianya perkara baik dilakukan, datang dari hati yang ikhlas," demikian tulis pelakon Lisa Surihani yang membalas komen salah seorang peminat yang memuji keayuannya mengenakan hijab dengan meminta orang ramai berdoakan yang terbaik buat dirinya terus istiqomah.

Pernampilan isteri kepada Yusry Abdul Halim selepas menunaikan Umrah pada Syawal lalu bersama keluarganya itu telah menarik perhatian netizen yang rata-rata memuji dan berharap Lisa atau nama penuhnya Lisa Surihani Mohamed, 33, yang mempunyai sepasang cahaya mata itu mengekalkan imej terbaharunya itu.

Klik untuk gambar besar

www.myartis.com / Sumber & foto: Astro Gempak & Instagram Anzalna Nasir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR  :  ISU TUNANG & KEKASIH - JEP SEPAHTU TAK BERAHSIA LAGI

Entah kenapa, pelawak sememangnya selalu berjaya mencuri hati ramai wanita meskipun mereka tidak sekacak mana. Dalam hal ini, Jep Sepahtu turut tidak ketinggalan dilanda pelbagai gosip hangat dengan segelintir wanita yang didakwa sebagai kekasihnya.

Mungkin sudah penat, tambah-tambah melayan dakwaan yang dia telah mengikat tali pertunangan awal Januari lalu dengan wanita sekampung di Kluang, Johor... akhirnya membuat Jep mengakui dia kini 'amat rapat' dengan seorang pelakon.

Lebih menarik, dia juga tidak lokek untuk berkongsi fotonya bersama wanita tersebut yang dikenali sebagai Nazeera Sardi di IG miliknya.

Klik gambar untuk size besar

Menurut Jep, dia mengakui Nazeera merupakan orang yang paling rapat dengannya buat masa ini. Bagaimanapun, dia enggan mengiyakan status perhubungannya sama ada sekadar kawan atau kekasih.

Malah baru-baru ini juga, Jep sempat menyambut hari lahir Nazeera bersama-sama keluarga pelakon itu di Hotel Majestic.

"Tak tahu nak cakap macam mana tetapi apa yang boleh saya katakan, dia adalah wanita yang paling rapat dalam hidup saya setakat ini.

"Dan tiada apa yang perlu dirahsiakan. Sebab itu saya memuat naik beberapa foto kami di Instagram," ujarnya dipetik sebagai berkata.

Sedikit pembayang daripada Jep, katanya dia telah mengenali Nazeera sejak enam tahun lalu. Awalnya hubungan mereka terputus dua tahun lepas.

"Tiba-tiba pula kami berkawan balik pada awal tahun ini. Kenapa dia? Perkara ini melibatkan hati, biarlah hati saya seorang saja yang tahu.

"Yang penting kami sudah pun mengenali keluarga masing-masing. Tetapi jangan pula ingat saya memuat naik foto-foto berkenaan kerana ingin melenyapkan gosip saya sudah bertunang.

"Bukan. Saya nak buktikan yang saya bukan gay...hahaha," tambahnya yang masih sempat buat lawak.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


HANGAT - LUPA KAD MEMORI, GAMBAR TAK SENONOH PELAWAK TERSEBAR?

Awalnya, niat artis ini hanya mahu menghantar telefon bimbitnya untuk diservis... namun gara-gara terlupa mengambil kad memori, beberapa gambar tak senonohnya telah tersebar di alam maya.

Untuk pembayang, pelakon dan pelawak lelaki tersebut sebelum ini memang terkenal dengan gatalnya terhadap ramai wanita. Bila timbul gosip, dia tidak pernah mengaku dan mendakwa ia hanya fitnah semata-mata.

Nah sekarang apabila dia terlupa nak ambil kad memori, maka tersebarlah gambarnya yang sedang membuat kerja tak senonoh. Paling teruk, aksi bangang itu dirakam ke telefon bimbit untuk kenangan.

Klik gambar untuk size besar

Entah siapa yang menyebarkan gambar inipun kami kurang periksa. Mungkin pihak yang servis telefon agaknya.

Inilah yang dikatakan 'senjata makan tuan'! Atau bak kata pepatah, sepandai-pandai tupai melompat... akhirnya jatuh ke tanah jua. Heh.

Pengakuan seorang pelawak baru-baru ini

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


32 FOTO: KEJUTAN HARI LAHIR - ACHEY HADIAHKAN ISTERI AUDI TT

Baru-baru ini, pelawak, pelakon dan penyanyi Achey Bocey telah membuat kejutan bagi menyambut ulangtahun kelahiran kepada isteri tercinta, Nor Hasanah Yahaya atau Anne yang ke-28.

Bertemakan pakaian sukan dan santai, majlis sambutan hari jadi itu diraikan meriah dengan kehadiran kenalan rapat antaranya Johan, Ozlynn, Fad dan Sharif Zero.

Dalam majlis tersebut, Achey telah menghadiahkan isterinya sebuah kereta mewah terpakai jenis Audi TT yang melangkau harga hampir RM300,000.

Achey atau atau Mohd. Nasir Hamzah, 32, berkata dia tidak membenarkan isterinya memeriksa telefon bimbitnya selama hampir sebulan kerana ingin melakukan kejutan hari jadi istimewa.

Klik untuk gambar besar

"Selama hampir sebulan juga saya tak benarkan isteri pegang atau periksa telefon bimbit saya. Saya ada beritahulah sebab apa tak benarkan. Dia tahu yang saya ada nak buat kejutan hari jadi untuknya.

"Tapi dia tak tahu apa elemen-elemen kejutan yang saya rancangkan. Malah, tiada siapa pun tahu kecuali penaja-penaja pada majlis itu," katanya.

Menurut Achey, hadiah tersebut bagi menghargai usaha kerja keras isteri menguruskan kerjayanya selama lima tahun dalam industri.

"Saya hadiahkan kereta terpakai itu sebagai tanda penghargaan buat isteri yang selama ini menguruskan kerjaya saya selama lima tahun.

"Dia tidak pernah minta apa-apa daripada saya. Selama ini pun, saya sahaja yang minta. Jadi inilah hasil dari 2013 sampai 2018 dia menjaga saya.

"Lagipun, dia pernah kata kereta itu cantik tapi tak pernah pun minta untuk saya beli. Kiranya, ia satu kejutan istimewa untuknya," ujarnya.

Terharu betul melihat pengorbanan Achey kepada isterinya. Bahagia sungguh melihat pasangan ini.

Hadiah itu pastinya membuatkan sesiapa saja terharu malah peminat Achey juga kagum dengan semangat dan juga cara Achey melayan isterinya bagai puteri.

Malah ada yang menjadikan Achey sebagai idola mereka selain mendoakan yang terbaik buat pasangan tersebut.

Semoga pasangan ini akan terus kekal bahagia dan dikurniakan cahaya mata yang pastinya akan menambah sinar setiap pasangan yang sudah mendirikan rumahtangga.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TAMPIL DENGAN RAMBUT PERANG - FASHA SANDHA DIKRITIK

"Di atas permintaan pengarah, kena potong rambut pendek. Bermulalah perjalanan saya sebagai Hanim untuk Khilaf Asmara," tulis pelakon Fasha Sandha pada ruangan kapsyen di laman Instagram miliknya dengan memuat naik video yang menampilkannya memotong rambut di sebuah salon.

Dalam video tersebut, Fasha dilihat bukan hanya memotong rambut, malah pelakon yang popular dengan drama 'Scammer' itu turut mengubah warna rambutnya.

Menerusi perubahan tersebut, Fasha menerima maklum balas positif daripada peminat dan juga rakan artis. Maklumlah, sejak menempa nama sebagai artis, rambut panjang berwarna hitam merupakan gaya signatur buat dirinya sejak sekian lama.

"Nampak muda mama," komen produser popular Fadzil Teh meninggalkan komennya di video berkenaan.

"Cantik ibu," komen pelakon Elizad Sharifuddin sambil meletakkan emoji tanda suka.

Klik untuk gambar besar

Sementara itu, rata-rata peminat turut memuji penampilan Fasha yang dianggap semakin muda dan segar.

"Rambut pendek nampak lagi cantik dan nampak muda," tulis pengikutnya.

Begitupun, lain pula cerita ketika suaminya iaitu pelakon Aidil Aziz berkongsi gambar swafoto yang diambil bersamanya. Menerusi ruangan komen, terdapat pula komen yang mengkritik penampilan baharu Fasha itu.

"Warna tak kena dengan muka. Dia cantik rambut hitam," tulis seorang pengguna menerusi gambar yang dikongsikan oleh Aidil.

Bagaimanapun, komen tersebut menerima balasan yang agak banyak daripada beberapa orang peminat Fasha.

"Ini untuk drama baharu Fasha lah kak..." terang seorang peminat.

"Kesianlah kat mereka jenis orang yang tak tahu apa-apa ni. Main kecam sahaja. Sebab watak dia bawa lah dia kena tukar warna tu, baru sesuai. Apalah masalah mereka ni," ujar seorang lagi pengikut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAAN SHAHIR DIHALANG BERJUMPA DOKTOR - HOSPITAL SHAH ALAM SIASAT

Berhubung isu tular penyanyi Shahir Zawawi yang mendakwa dirinya dihalang bertemu doktor baru-baru ini, pihak pengurusan Hospital Shah Alam memandang serius tentang perkara tersebut. Menerusi sebuah kenyataan, Hospital Shah Alam mengambil maklum tentang aduan yang dikemukakan oleh bekas juara Akademi Fantasia musim kelapan (AF8) itu mengenai layanan petugas di Jabatan Kecemasan dan Trauma.

Dimaklumkan pihak hospital sedang menjalankan siasatan terperinci untuk mengenalpasti punca masalah dan seterusnya mengambil maklum beberapa perkara yang dirasakan wajar bagi menambahbaik mutu perkhidmatan di hospital. Pihak pengurusan turut memohon Shahir untuk berhubung dengan Unit Perhubungan Awam Hospital Shah Alam di talian 03-5526 3000 bagi tujuan siasatan lanjut.

Orang ramai juga diminta untuk tidak membuat andaian dan memberikan ruang supaya siasatan dapat dijalankan secara baik dan menyeluruh. Pihak Pengurusan Hospital Shah Alam maklum dan mengucapkan terima kasih di atas keprihatinan orang awam terhadap isu ini dan memberikan jaminan siasatan akan dijalankan.

Klik untuk gambar besar

Shahir beberapa hari lalu telah meluahkan rasa kesalnya terhadap segelintir petugas di sebuah hospital di Shah Alam yang enggan melayannya untuk berjumpa doktor. Jelas Shahir, dia terpaksa menggagahkan diri untuk ke hospital pada jam 2 pagi untuk berjumpa doktor bagi mendapatkan rawatan kerana sudah mengalami demam selama dua hari.

"Kalau bukan kecemasan saya takkan datang. Saya nak minta KKM berrtanggungjawab sebab diarahkan balik dan perlu ke klinik kesihatan pagi esok. Sepanjang perjalanan saya hampir muntah, nak pitam dan hampir kemalangan.

"Saya datang sebab saya betul-betul sakit sebab itu saya datang. Kalau demam itukan simptom Covid-19, saya duduk sendirian kalau apa-apa jadi saya tak sedarkan diri siapa yang tolong?" katanya menerusi sepotong video yang dimuatnaik di Instagram.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REZEKI BERGANDA - ZED ZAIDI & ISTERI SELAMAT TIMANG ANAK KEMBAR

Alhamdulillah... tahniah kami ucapkan kepada pelakon Zed Zaidi yang meluahkan rasa syukur apabila isterinya, Natalia Mustafa Kamal selamat melahirkan anak kembar perempuan, tengah hari semalam. Zed atau nama sebenarnya, Rozaidi Abdul Jamil, 39, berkata, isterinya melahirkan bayi mereka menerusi pembedahan dan bersyukur semuanya berjalan dengan baik.

"Kembar saya itu dilahirkan sekitar jam 1.33 tengah hari tadi semalam 18 jun 2019). Alhamdulillah, isteri dan anak sihat serta baik-baik belaka. Saya anggap kelahiran bayi kembar ini sebagai hadiah istimewa sempena Hari Bapa," katanya yang berkongsi berita gembira tersebut menerusi laman Instagram miliknya dengan kapsyen: "Alhamdulillah semua selamat.. dulu 2 kaki sekarang dapat 4 kaki rezeki allah nak bagi... syukur!".

Pelakon yang popular menerusi drama Sembilu Kasih itu mengakui, pada mulanya terkejut apabila dimaklumkan doktor mereka bakal menimang anak kembar. Apatah lagi, salasilah keluarga kedua-dua belah pihak tidak pernah mempunyai rekod kelahiran anak kembar.

Klik untuk gambar besar

"Ada yang kata, kami membuat proses persenyawaan luar rahim atau IVF. Tidak mungkin kerana proses itu memerlukan perbelanjaan yang tinggi. Ramai juga yang meminta petua untuk mendapat anak kembar. Selain rezeki daripada Allah, saya juga amalkan minum susu setiap hari.

"Kami tidak pernah merancang, tetapi selepas tujuh tahun menanti, Allah menghadiahkan kami bayi kembar. Alhamdulillah," ujarnya yang mendirikan rumah tangga dengan Natalia pada 29 April 2011 dan dikurniakan anak lelaki, Ryan Zikri yang kini berusia 7 tahun serta si kembar yang baru dilahirkan.

www.myartis.com / Sumber & foto: Berita Harian & Instagram Zed Zaidi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI PERNAH BERISTERI DUA - NAQIU BOBOY ANGGAP DAKWAAN ITU LUCU, TAK LOGIK

"Tengok muka saya ni layak ke nak ada dua isteri? Tak adalah! Saya tak tahu dari mana datangnya cerita itu. Anak-anak saya kan rapat-rapat, bila masa saya nak kahwin lain? Inilah dakwaan paling kelakar dan saya tak sangka. Anak-anak saya berusia tujuh, enam, lima, empat dan yang bongsunya baru setahun. Ruang mana saya nak cari isteri lain?" demikian jelas bintang Gegar Vaganza musim keenam (GV6), Naqiu Boboy yang menafikan dakwaan bahawa dia pernah beristeri dua.

Jelas Naqiu, tuduhan terbabit dianggap melucukan dan sama sekali tidak logik memandangkan faktor usia kelima-lima anaknya berselang setahun setiap seorang. Sebuah forum gosip hiburan telah membongkar kehidupan sebenar seorang selebriti yang pernah berpoligami. Lebih mengejutkan apabila isteri kepada penyanyi lelaki yang dimaksudkan itu didakwa memaksa untuk menceraikan isteri pertama yang pernah menjadi kawan rapatnya sebelum ini.

Dakwa pengguna itu lagi, anak pertama dan ketiga penyanyi itu merupakan hasil daripada perkahwinan pertamanya. Biarpun tidak menujukan dakwaan itu terhadap mana-mana selebriti namun ramai yang mengandaikan kenyataan itu dikaitkan dengan Naqiu.

Klik untuk gambar besar

"Kata individu itu isteri saya nampak merendah diri, ya dia memang merendah diri dan saya sayangkan isteri saya, dia teman hidup saya. Saya berterima kasih sebab individu itu mengambil berat pasal saya dan saya doakan dia bahagia," tambahnya.

Ujar Naqiu lagi, dakwaan sedemikian dianggap sebagai perkara yang positif memandangkan semakin ramai yang memberikan perhatian kepadanya: "Saya terbuka pada apa-apa pun, itu bermaksud orang memberikan perhatian kepada saya: Dari sudut positif, orang sentiasa mencari saya. Selepas 12 tahun berdiam, baru sebulan lebih ini orang mengorek kisah saya sedalam-dalamnya. Mungkin ada kemungkinan yang baik dalam karier saya kelak".

www.myartis.com / Sumber & foto: Astro Gempak & Instagram Naqiu Boboy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISA BANYAK MEMBANTU - RISTEENA TERUJA SAMBUT RAMADAN & RAYA BERSAMA

"Tahun ini seronok dan teruja sambut Ramadan dan bakal menyambut Aidilfitri pertama sebagai suami isteri. Kami sudah fikir nak warna sedondon, buat rumah terbuka dan pelbagai perancangan difikirkan.

"Kalau dulu masa masih bujang kehidupan lain, sekarang sudah ada komitmen terutama kena masak untuk dia. Dulu bangun pagi mak sudah siap masak. Sekarang lain, kena basuh baju, masak, cuci pinggan dan kerja rumah semuanya buat sendiri.

"Saya seronok semua ini sebab suami seorang yang sangat membantu. Kadang-kadang Isa yang masak dan mencuci pinggan. Pendek kata dia bukan harapkan saya buat seorang. Saya bersyukur ada suami yang sangat 'sporting'," kata pelakon Risteena Munim.

Selepas lebih sebulan berkahwin, Risteena mengakui kehidupan berumah tangga bersama suami yang juga penyanyi dan pelakon, Isa Khan semakin bahagia.

Klik untuk gambar besar

Risteena atau nama sebenarnya Nur Risteena Munim Zainul Ilyas, 32, berkata, dia bertuah kerana mendapat suami yang sangat memahami dan 'sporting'. Menurut Risteena, dia juga rasa bertuah kerana suami bukan jenis meminta untuk disediakan segala macam perkara.

"Saya bukan jenis bangun pagi, tapi suami ya. Jam 5.30 pagi dia sudah bangun dan dia juga tidur awal. Bangun pagi dia sudah buat aktiviti sendiri, tapi tak pernah harapkan saya siapkannya sarapan setiap pagi. Dia tak pernah kejut pun. Kalau bangun saya yang cari dia. Dia okey saja.

"Kalau saya penat dan tak larat nak masak, dia akan cakap buat tempahan saja atau ajak makan luar. Jadi saya tak pernah rasa susah langsung sepanjang sudah bergelar isteri. Dia tak pernah tetapkan pun semua perkara kena buat untuk dia," tuturnya.

Bagaimanapun, Risteena mengakui sebelum berkahwin dia teruja untuk melakukan semua perkara itu sebagaimana dilakukan pasangan lain.

"Sebenarnya apabila nak kahwin, saya teruja dan fikir bangun pagi nak sediakan sarapan untuk suami dan nak buat benda sama macam orang lain buat. Apabila saya kahwin, saya ada buat tapi Isa tak pernah letakkan syarat saya kena buat semua.

"Dia seorang ringkas, mudah dan tak pernah buat saya rasa susah. Rasa bahagia saja. Selepas lebih sebulan kahwin, semuanya okey. Kalau dulu sebelum kahwin jika ada salah faham susah sebab jauh. Sekarang dah serumah, cepat-cepat selesaikan," ujar Risteena yang berkahwin dengan Isa pada 12 Mac lalu.

www.myartis.com / Sumber & foto: Harian Metro, Instagram Risteena Munim & Isa Khan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIMINTA MOHON MAAF SECARA TERBUKA: "SAYA TAK BIADAP" - DAVID TEO

"Kita menggesa David supaya memohon maaf secara terbuka kepada semua rakyat Malaysia kerana telah bersikap biadab di dalam program Perdana Menteri.

"Permohonan maaf ini perlu dilakukannya dalam tempoh tiga hari," kata Presiden Gerakan Memartabatkan Pejuang Negara, Mejar (B) Razali Zakaria.

Jelasnya, tindakan penerbit filem, David Teo malam kelmarin jelas tidak menghormati Perdana Menteri, Datuk Seri Najib Razak yang menganjurkan program untuk penggiat seni di kediamannya.

Dalam pada itu, beliau turut berkata yang pihaknya juga mahu Kementerian Komunikasi dan Multimedia mengambil tindakan tegas kepada penerbit filem itu sebagai pengajaran supaya insiden sama tidak berulang pada masa depan.

Mengulas lanjut, Razali turut meminta Kementerian Pertahanan supaya menarik kembali pangkat Mejar (Kehormat) daripada David kerana mencemarkan pangkat terbabit.

"Satu tindakan juga perlu diambil kepada David sebagai pengajaran terhadap semua orang tidak kira lapisan bangsa supaya jangan biadab kepada Perdana Menteri terutama dalam majlis rasmi," ujarnya.

Klik untuk gambar besar

Sementara itu, dalam laporan lain pula, ekoran video Mat Over menampar David ketika Sesi Dialog Tranformasi Nasional 2050 (TN50) bersama Penggiat Seni di Seri Perdana kelmarin, pihak polis bakal menjalankan siasatan berhubung kekecohan yang berlaku.

Sementara itu, David yang menyedari dirinya dikecam teruk telah tampil mempertahankan dirinya.

Menurut David, beliau tidak bersikap biadap kerana Perdana Menteri sendiri mengizinkannya bercakap. Namun belum sempat soalan ditanyakan, Sulaiman Yassin atau lebih dikenali sebagai Mat Over datang menyerangnya.

"Saya yang dipukul bukan saya yang memukul. Saya belum sempat bercakap dengan PM pun. Malah PM izinkan saya bercakap dengannya.

"Tapi belum sempat bercakap kejadian itu berlaku. Ketika itu, saya tiada mikrofon dan saya bagi tau Rosyam ada orang di belakang ingin bertanya soalan.

"Rosyam pula kata saya boleh terus bertanya kepada PM, sebab itulah saya bertanya. Saya tidak biadap dengan PM sebab saya tak sempat bertanya soalan pun lagi.

"Jadi macam mana orang boleh cakap saya bersikap biadap dengan PM. Saya sendiri pun tak faham kenapa orang berkata begitu," tuturnya.

Biarpun ramai yang mendesak David memohon maaf secara terbuka kerana sikapnya itu, namun tegasnya, selepas kejadian itu berlaku, beliau sendiri sudah pun memohon maaf kepada Perdana Menteri.

Malah katanya, ramai yang melihat video itu salah faham dengan kejadian sebenar.

"Saya sudah minta maaf dengan PM sendiri, saya bisik dengan beliau masa saya bersalam dengan beliau. Beliau juga senyum sahaja dengan saya.

"Ramai orang tak tengok video itu betul-betul. Saya baru bercakap dengan Rosyam sahaja, belum dengan PM lagi," jelasnya.

www.myartis.com / Sumber: Berita Harian & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


SUAMI MASUK HOSPITAL - NOORKHIRIAH MOHON DOA SEMUA

Menerusi laman Instagram, pelakon Noorkhiriah memaklumkan suaminya, Azfaizul Ahtan telah dimasukkan ke sebuah hospital selepas mengalami masalah kesihatan. Biarpun tidak didedahkan punca, Khiriah memohon doa daripada semua pihak untuk mendoakan kesembuhan suaminya.

"Tiada daya dan upaya melainkan dengan pertolongan Allah. Mohon doakan kesembuhan buat suami akak ye, terima kasih," tulis Khiriah menerusi laman Instagramnya dan meneriman komen dimana rata-rata rakan artis dan peminat mendoakan supaya suami Khiriah kembali pulih selepas menerima rawatan.

Untuk makluman semua, Khiriah dan Azfaizul telah mendirikan rumah tangga pada November 2006. Pasangan ini dikurniakan dua cahaya mata lelaki iaitu Muhammad Hudhaifah dan Muhammad Yusoff.

Klik untuk gambar besar

www.myartis.com / Sumber & foto: Astro Gempak & Instagram Noorkhiriah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ABBY ABADI - SELEPAS LEBIH 2 BULAN BERHIJRAH

Umum memang sudah sedia maklum bahawa semenjak Abby Abadi pulang dari Mekah, beliau sudah banyak berubah. Bukan perubahan daripada segi penampilan sahaja, malah daripada segi sosial juga apabila banyak gambar-gambar lama tanpa tudung di laman facebooknya dipadamkan.

"Saya tak update (facebook) sebab sibuk mencari ruang lain untuk cari rezeki selain dari bidang seni.

Klik untuk imej besar...

"Alhamdulillah just nak share... secara rasminya bermula Mei 2012 ini, Saya telah dilantik menjadi Duta untuk Al Humaira Contemporary. Syukur sangat masih ada yang sudi berkongsi rezeki dengan Saya. Nanti berkesempatan, saya sharekan koleksi-koleksi AHC di sini ya.... Jaga diri, hiasi peribadi... muahhh," ujar Abby kelihatan lebih ceria dan bersemangat dengan perubahan tersebut.

Iyalah... bak kata orang, rezeki ada di mana-mana. Jika kita mengikut jalan yang diredhai Allah, ia pasti akan bertambah dan mendapat berkat.

Jadi untuk anda yang ingin membeli koleksi Al Humaira Contemporary yang digayakan oleh Abby... apa lagi, mungkin inilah masanya yang paling tepat. Tak gitu?


WANY HASRITA TAMPIL TUDUNG SINGKAT - PEMINAT LUAH KECEWA

Wany Hasrita sering dikenali ramai sebagai penyanyi wanita yang sentiasa tampil sopan apabila mengenakan tudung labuh. Ramai netizen menyukai penampilan penyanyi lagu 'Menahan Rindu' itu.

Baru-baru ini menerusi laman Instagram, Wany telah berkongsi foto selepas menjayakan sebuah program muzik bersama rakan artis Sophia Liana. Bagaimanapun, perkongsian tersebut menimbulkan rasa kurang senang peminat.

Tampil dengan busana rona turquoise, Wany ditegur oleh netizen yang mengatakan tudung yang digayakan oleh penyanyi itu agak singkat. Peminat turut meluahkan rasa kecewa dan sedih dengan gaya tudung singkat tersebut sedangkan sebelum ini bertudung menutup dada.

Klik untuk gambar besar

Kata netizen lagi, mereka meminati Wany kerana biarpun bergelar artis namun penampilannya yang sopan bertudung labuh serta memakai handsock. Meskipun foto tersebut dihujani dengan teguran namun Wany tidak memberikan sebarang jawapan balas mengenai perkara itu.

Untuk rekod, Wany menunaikan haji di Tanah Suci Makkah selepas menerima tawaran daripada kerajaan Arab Saudi sekitar Ogos 2019.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KAMBING KACAK, TUNGGU LAPORAN POLIS KEDUA..." - ISTERI ARWAH PITT HANIF

Isteri pengarah, Allahyarham Pitt Hanif, Farah Ahmad memuatnaik beberapa komen netizen yang dianggap keterlaluan hingga menggelarkan dirinya wanita murahan di laman Facebook dan Instagram. Pengguna Facebook dengan menggunakan nama 'Kambing Kacak' pula didapati sering memuatnaik komen jelik dan lucah yang menghina keluarga arwah suaminya Pitt Hanif, termasuk ibu mentua, Fauziah Nawi.

Farah merujuk kepada pengguna laman sosial yang menggunakan nama 'Kambing Kacak' yang menulis komen biadap dan keterlaluan terhadap dirinya, arwah Pitt ibu mentuanya baru-baru ini. Farah ketika dihubungi berkata, kali pertama dia membuat laporan atas nama akaun itu pada 11 November lalu di Balai Polis UTC Dato’ Keramat, Kuala Lumpur.

Bagaimanapun, menurut Farah, tidak ada sebarang maklum balas diterima daripada pihak berwajib. Malah, pemilik akaun sama sekali lagi menulis komen sedemikian di laman sosial miliknya hujung tahun lalu.

Klik untuk gambar besar

"Kepada Kambing Kacak, tunggu laporan polis kedua daripada saya dan tindakan selanjutnya. Kepada pengguna lain yang turut menulis komen melampau, anda juga dalam senarai saya. Insya-Allah, saya akan buat laporan terutama buat Kambing Kacak. Ini kali kedua saya dapat tahu, itu pun ada kenalan nampak komen dan maklumkan kepada saya.

"Sebab saya tidak dapat nak baca semua komen. Kalau ikutkan banyak lagi komen yang mengarut di Twitter dan blog, tapi saya malas nak baca dan layan. Saya jenis kalau sekali imbas komen mengarut, malas nak amik 'port'.

"Namun, Kambing Kacak ini dari awal apa masalah dia pun tak tahu. Nak kata saya muat naik gambar mengarut tidak juga. Sedangkan status kemas kini mengenai kenduri tahlil dan arwah pun dia komen mengarut. Bukannya saya pakai baju 'two pieces'," kata Farah mengenai komen keterlaluan diterima di laman sosial.

Menurut Farah, segelintir netizen pula sengaja buat hal dengan mencari gambar lama sebelum menulis komen keterlaluan: "Bagi netizen yang 'stalk' gambar sebelum kejadian kemudian komen mengarut, saya berasakan mereka sendiri cari masalah. Kalau nak tengok, tengok saja. Sebab mereka pun tidak kenal saya dan saya pun tak kenal mereka. Rasanya kalau mereka kenal saya baru mereka tahu saya ini macam mana".

Farah berkata, tindakannya untuk membuat laporan polis dan mengambil tindakan mendapat sokongan ibu mentuanya yang juga pelakon veteran, Fauziah Nawi: "Mama marah dan dia bersetuju untuk saya buat laporan polis dan ambil tindakan seterusnya. Sebabnya ini sudah melampau. Sebelum ini saya diam saja walau apa pun orang cakap sebab malas nak layan.

"Bagi saya, selagi komen itu hanya membabitkan saya seorang, saya tidak kisah. Namun, ini sudah membabitkan suami, anak-anak dan mak mentua. Bukan saja maruah, tapi keselamatan mereka juga. Jadi, saya anggap mereka sangat keterlaluan," tuturnya.

www.myartis.com / Sumber & foto: Harian Metro & Instagram Farah Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GELARAN DOKTOR - INI JAWAB ERIN: "NAMA SAYA TIADA DALAM KKM..."

Gelaran doktor bekas isteri pendakwah Da'i Farhan yang dikenali sebagai Erin sering dipertikaikan oleh ramai orang. Terkini, Erin akhirnya tampil menjelaskan dimana dia mendapat gelaran doktor.

Menurut Erin, gelaran doktor tersebut didapatinya dari Hollis Wellnes Center dan oleh kerana itu namanya tiada dalam Kementerian Kesihatan Malaysia (KKM).

"Drholis Wellness Center nama pusat rawatan yang mengabungkan semua jenis perubatan secara holistic sebab tu nama dia @drhlisw. Ia menyediakan rawatan chiropratic, physiotherapy, naturopathy, hypnotherapy, spiritual energy, electronic medication serta rawatan perubatan Islam.

"Nak cerita semua panjang kaji-kaji la selidik-selidiklah... Jika nak cakap nama saya tiada dalam KKM memang tiada sebab saya tak bekerja dengan KKM dah daftar bawah MMC (Malaysian Medical Council) sebab bukan bidang saya.

"Saya bawah deparment TCM (Traditional & Complementary Medicine), di hospital KKM hanya beberapa hospital je ada TCM department tu Chinese Accupanture, Ayurveda dan Darul Syifa...," jelasnya menerusi akaun Instagram miliknya.

Klik untuk gambar besar

Dalam masa sama, Erin turut mempertikaikan sistem perubatan Malaysia yang dikatakan masih ketinggalan berbanding negara lain.

"Pendek kata pendedahan dan penerimaan sistem perubatan Malaysia masih belum meluas dan masih jauh ketinggalan jika dibandingkan dengan negara-negara maju di luar sana yang kebanyakannya dah beralih kepada kaedah holistic medicine.

"Di negara-negara luar sistem penjagaan kesihatan mereka sudah beralih ke arah ketidakbergantungan kepada ubat-ubatan kimia lagi kerana mereka percaya tubuh badan kita mempunyai sifat self-healing.

"Tapi tidak bermakna kita harus menolak terus conventional medicine sedia ada kerana sistem perubatan adalah satu rangkaian yang sepatutnya melibatkan seorang doktor medical, ahli biochemical, ahli bioengineering dan juga alternative practitioners yang mana masing-masing mempunyai kepakaran yang tersendiri dan mempunyai satu matlamat utama iaitu "menyelamatkan nyawa manusia semampunya," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - FAD BOCEY & ISTERI DAPAT KEMBAR LELAKI

Isteri kepada Fad Bocey, iaitu Syaheera Rahman akhirnya selamat melahirkan bayi kembar lelaki pada pukul 11.32 dan 11.34 pagi tadi.

Berita gembira tersebut telah dikongsikan oleh Achey (Bocey) dan isterinya Anne melalui laman sosial mereka.

"Alhamdulillah... tahniah sahabat @syaheeraarahman @fadbocey mammy n daddy... yeeehhhhh tak sabar nak jumpa baby baruuuuuuu... Tunggu auntie angah n auncle achey dtg yaaaaa," ujar Anne.

Sementara Achey pula berkata melalui IGnya: "Tahniah sahabat... @fadbocey @syaheeraarahman .... Rezeki dtg pelbagai sudut dan ini adalah rezeki yg x ternilai setiap pasangan hidup... Yehaaaa syukurrr... Apepun aku n @anne_achey ada sediakan khidmat pengasuh tu pun kalau nak hahahahaha..."

Tahniah diucapkan Fad dan isteri!

Usikan Achey buat sahabatnya

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


JANDA AC MIZAL TERPAKSA PINJAM WANG

Mahkamah Rendah Syariah, kajang, Selangor yang mendengar afidavit keterangan seorang pesara, Rapiah Ab Talib, diberitahu bekas isteri A.C Mizal, 39, Shafnie Zainudin, 36, pernah meminjam wang daripada ibunya yang berusia 62 tahun. Ini kerana, perbelanjaan anak-anak lantaran nafkah yang diberikan oleh A.C Mizal tidak mencukupi.

Selain ibunya, Shafnie juga ada meminjam wang daripada ibu saudaranya selain pernah menjual barang kepada kawan-kawan dan saudara-mara untuk mendapatkan wang lebih. Tujuannya ialah demi keselesaan dua anak yang diperoleh hasil perkahwinan Shafnie dengan A.C Mizal.

"Saya tolong setakat termampu. Saya tahu duit tidak cukup kerana plaintif (Shafnie) selalu mengadu nafkah yang diberikan oleh defendan (A.C Mizal) tidak mencukupi," katanya dipetik sebagai berkata.

Afidavit keterangan tersebut diikrarkan pada 25 Ogos lalu dalam kapasitinya sebagai saksi kedua dalam permohonan Shafnie untuk mengubah nafkah anak berjumlah RM300 kepada RM3,770 sebulan yang dituntutnya daripada pelakon tersebut.

Shafnie, yang merupakan seorang bekas model berkahwin dengan AC Mizal atau nama sebenarnya Mizal Zaini, pada 24 Jun 1995 dan dikurniakan cahayamata iaitu Muhammad Shafiq Iman, 15, dan Muhammad Shabil Iman, 12. Mereka berdua bercerai pada 17 Oktober 2001.

Dalam tuntutan tersebut, Shafnie diwakili oleh peguam syarie Azmi Rais.

Terdahulu, Rapiah memberitahu, tidak beberapa lama selepas bercerai, Shafnie bersama anak-anaknya kembali menetap dengannya di Batu 12, Jalan Cheras, Kajang, Selangor kerana tidak mampu untuk membayar sewa rumah di Kota Damansara, Selangor.

"Bila tinggal serumah, saya banyak tanggung makan, minum dan lain-lain termasuk perbelanjaan anak-anak. Saya tidak mampu bantu plaintif menjaga anak-anak sepenuh masa kerana saya tidak berapa sihat. Shafnie mengambil pembantu rumah untuk menguruskan anak-anak apabila dia bekerja.

"Emosi Muhammad Shafiq Iman dan Muhammad Shabil Iman juga terganggu apabila mendengar cerita mengenai AC Mizal kerana tahu ayah mereka hidup dalam suasana yang senang, sedangkan kehidupan mereka adalah sederhana kerana nafkah yang diberikan tidak cukup.

"Muhammad Shafiq Iman pernah cakap pada saya bahawa masa dia berjumpa dengan defendan di mahkamah, dia tahu ayahnya pakai kasut mahal. Anak-anak itu tahu defendan hidup senang kerana tengok dalam televisyen tentang kekayaan defendan.

"Pada pengetahuan saya, hubungan anak-anak tersebut juga telah lama tidak berjumpa dengan rancangan Maharaja Lawak itu, selain kebanyakan panggilan telefon yang dibuat mereka kepada AC Mizal tidak berjawab.

"Mengenai pendidikan anak-anak itu, Muhammad Shafiq Iman bersekolah di sebuah sekolah swasta Al-Amin di Bangi, Selangor manakala Muhammad Shabil Iman menuntut ilmu di Sekolah Rendah Seri Sekamati, Kajang, Selangor.

"Pada pengetahuan saya, Sekolah Al-Amin bagus kerana membimbing anak-anak dalam pendidikan agama. Tambahan pula, anak-anak tersebut tidak mendapat bimbingan agama daripada bapa kandung mereka. Sejak tingkatan satu, Muhammad Shafiq Iman tidak pernah tinggal solat dan tahu konsep anak soleh.

"Yuran persekolahan Muhammad Shafiq Iman melebihi RM200 sebulan dan akan dibekalkan RM2 sehari sebagai wang belanja dan dinaikkan kepada RM5 jika kanak-kanak itu perlu menghadiri aktiviti ko-kurikulum di sekolah.

"Muhammad Shafiq Iman juga akan menaiki komuter setiap kali menghadiri kelas tambahan. Saya tahu A.C Mizal berkemampuan untuk membayar nafkah yang dituntut oleh anaknya kerana kehidupan pelakon itu senang kerana sering keluar di televisyen dan mempunyai syarikat sendiri," jelas Rapiah dalam keterangannya.

Dalam pada itu, ketika menjawab soalan peguam syarie Siti Aishah Din yang mewakili A.C Mizal, Rapiah bersetuju bahawa Shafnie pernah berkahwin untuk kali kedua selepas berpisah dengan A.C MIzal dan perkahwinan tersebut juga berakhir dengan perceraian.

"Saya tak ingat bila mereka bercerai kerana dia kahwin sekejap sahaja," katanya yang tidak bersetuju dengan cadangan Siti Aishah bahawa permohonan tersebut hanya difailkan selepas perceraian kali kedua berlaku dan memberitahu bahawa isu nafkah itu telah lama timbul semasa Shafnie masih bergelar isteri orang.

Hakim Syarie Abdul Halim Abdullah telah menetapkan perbicaraan bersambung pada 13 September 2011 bagi membolehkan Siti Aishah meneliti secara terperinci afidavit keterangan Rapiah bagi membolehkan beliau menyoal balas saksi tersebut.

Klik untuk imej besar...


13 GAMBAR - BILA CHEF RIZ & SHIKIN 'KEMARUK' BERSENAM, MAKAN2

Gambar menarik ala-ala 'jalan-jalan cari makan' duda kepada Ana Dahlia iaitu Chef Riz dengan kekasihnya Shikin Maembong. Bukan setakat makan, malah mereka berdua juga sehati sejiwa dalam perihal yang melibatkan 'senaman' membina tubuh. Ahak!

Artikel terdahulu:

CHEF RIZ - LAIN DULU LAIN SEKARANG

"Dua monster manyaak senang ati ooo dapat makan sedap. Bestnya cheatday puas hati. This week kita orang dah train kaw kaw. Men besi dan jogging setiap pagi lagi. Dapat makan Teppanyaki best dan all the staff dan chef kat sini baik dan friendly. U guys should try it," ujar Chef Riz penuh semangat.

Klik gambar untuk imej besar...

"Mini monster da kuat mkn da skrg ni.. abis la.. abis la.. Ini Sume Bobo Punye Pasal.. atoi..atoi..atoi.. abi chefriz weekend ni kite cheat same2 lagi eh.. Jangan Nak Cheat Sangat La Baba wehuuuuu!! SebuTogetherGether Bobo Baba Biler nak ilang Lemak Manje Tu Drum stick Tu Nak Kemane Perut Tu Nak Kemane," kata Shikin pula melalui Instagramnya dengan nada pelat.

Hai... memang pening kepala baca dia orang punya ayat. Lantak kau orang la. He he.


AL-FATIHAH - AYAH REMY ISHAK KEMBALI KE RAHMATULLAH

Takziah diucapkan kepada pelakon Remy Ishak atas pemergian ayahnya, Ishak Bin Idris yang telah menghembuskan nafas terakhir awal pagi tadi di kampung halamannya di Masjid Tanah, Melaka. Berita sedih tersebut dimaklumkan oleh Remy menerusi kemas kini terbaru akaun Instagramnya.

"Ayah saya Ishak Bin Idris menghembus nafas yang terakhir awal pagi tadi. Al-fatihah untuk ayah," tulisnya secara ringkas yang menerima komen dimana rakan artis dan peminat turut meninggalkan ucapan takziah serta bersama-sama berduka.

Sementara itu, pengurus Remy, Azlin Abas ketika dihubungi berkata, Remy terus bergegas pulang ke kampung ketika dimaklumkan perkara itu: "Jam 7 pagi dia menghubungi saya dan memaklumkan bapanya meninggal dunia. Dia juga terus pulang kampung.

Klik untuk gambar besar

"Saya ada juga bertanya lanjut berkenaan bila dan di mana jenazah akan dikebumikan, namun dia tidak membalas mesej saya. Bapanya sakit tua dan meninggal pada usia lebih 60-an," katanya.

Difahamkan, Remy sepatutnya terbabit pada program sesi ramah mesra bersama Origina sempena Hot Jam Tour di sebuah pusat beli-belah di Kuala Lumpur petang ini.

www.myartis.com / Sumber: Astro Gempak, Harian Metro & Instagram Remy Ishak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


STAND BY ME DOREMON 2 - AKSI NOBITA BERKAHWIN DENGAN SHIZUKA BUAT PEMINAT SEDIH & TERUJA

Stand By Me Doraemon 2, akhirnya menemui  penonton dan peminat di Malaysia terus ke Pawagam Rumah Anda yang dibawakan oleh Astro First, saluran 480 bermula 4 November ini.

Ia bersempena ulang tahun ke 50 tahun Doraemon, di mana pihak produksinya telah menghasilkan sekuel kepada filem Stand By Me Doraemon (2014), iaitu Stand By Me Doraemon 2. Filem ini telah pun ditayangkan di negara asalnya, Jepun dan berjaya menjadi filem kedua dengan kutipan box office tertinggi di Jepun pada minggu pembukaannya, di samping tersenarai dalam top 10 filem kutipan paling tinggi di Jepun untuk tahun 2020.

Stand By Me Doraemon 2 mengisahkan tentang Nobita merentas masa lampau untuk bertemu neneknya, dan kemudian mendorong Nobita dan Doraemon untuk melihat Nobita sewaktu dewasa di saat bersedia untuk melangsungkan perkahwinan dengan Shizuka.

Klik untuk gambar besar

Pengajaran diselitkan menerusi watak utamanya Nobita. Mungkin selama ini watak Nobita amat sinonim dengan karakter yang kurang keyakinan diri dan sering dibuli, tetapi di dalam filem ini menyaksikan bagaimana karakter tersebut mengubah masa depan Nobita.

Selain itu, filem ini juga menerima komen positif daripada penonton serta peminat setia Doraemon. Komen yang paling banyak memenuhi ruang media sosial adalah filem Stand By Me Doreaemon 2 penuh dengan emosi yang menyentuh perasaan.

Untuk info, filem ini diarahkan oleh dua pengarah animasi hebat di Jepun, Takashi Yamazaki (Pengarah Terbaik dan Lakon Layar Terbaik di Japanese Academy Awards pada 2006) dan Ryuichi Yagi, yang mana mereka juga merupakan pengarah yang sama untuk filem prekuel, Stand By Me. Takashi Yamazaki amat terkenal dengan mengarahkan animasi terbaik, antaranya ‘Parasyte’ dan ‘Space Battleship Yamato’.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU TAK DAPAT SOLAT JUMAAT : "SAYA BUKAN PATI" - MAT DAN

"Saya faham abang Rela jalankan tugas dia. Saya cuma soal mengenai perkara itu. Shopping Mall saya boleh masuk, semua tempat boleh. Kenapa masjid tak boleh masuk?

"Saya bukan orang PATI, saya bukan di depoh Imigrisen yang ditahan. Penularan kes tinggi dengan bukan warganegara saya tak pasti. Siapa yang cakap saya tak hormat Malaysia. Anda silap. Benda itu menyakitkan hati saya," demikian jawab Mat Dan memberi penjelasan mengenai isu solat Jumaat apabila dia dikritik hebat oleh netizen baru-baru ini.

Dakwanya, bukan dia tidak menghormati Malaysia, tetapi hanya meluahkan apa yang dirasanya benar.

Namun begitu, Mat Dan memohon maaf kepada abang Rela jika video itu buat dia tersinggung. Dakwanya, video tersebut tidak ditujukan secara langsung kepada abang Rela.

"Saya mohon maaf pada Abang Rela cuma saya minta untuk melihat kembali SOP yang ditulis. Saya tahu ramai warganegara tak dapat solat cuma dalam Islam tak kira IC warna apa. Saya cuma nak solat Jumaat je, jahat sangat ke?" ujarnya dipetik sebagai berkata yang turut berterima kasih kepada semua barisan hadapan yang berjaya memerangi Covid-19 di Malaysia.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES DADAH - BENJY AKHIRNYA DIBEBASKAN

Dilepas dan dibebaskan!

Begitulah keputusan Majistret Ayuni Izzaty Sulaiman terhadap pelakon Khaeryll Benjamin Ibrahim atau Benjy dan empat rakannya hari ini dalam perbicaraan di Mahkamah Majistret Ampang Kuala Lumpur atas tuduhan memiliki dadah, Jun lepas.

Empat rakan Benjy yang turut bebas itu ialah Imran Radzi, 32, pasangan suami isteri Asmanizam Mohamed Akhir, 32, dan Norazila Arzami, 27, serta Afifi Hamidi, 27. Keputusan tersebut dibuat Ayuni selepas pihak pendakwaan menarik balik pertuduhan terhadap mereka.

Semuanya bermula apabila Timbalan Pendakwa Raya Goh Ai Rene menyatakan pihaknya mendapat arahan daripada ketua pendakwaan untuk menarik balik pertuduhan terhadap kelima-lima tertuduh.

Goh berkata pertuduhan itu ditarik balik kerana seorang lagi rakan mereka, Zain Amir Zainal Khairi yang didakwa atas pertuduhan sama, telah mengaku bersalah sebelum ini dan dikenakan denda RM4,000.

"Sehubungan itu, pihak pendakwaan memohon kelima-lima tertuduh dilepaskan tanpa dibebaskan," katanya dipetik sebagai berkata.

Peguam Amer Hamzah Arshad pula memohon kesemua tertuduh dilepas dan dibebaskan kerana mereka sudah dikira tidak bersalah.

Mahkamah membenarkan permohonan Amer Hamzah.

Untuk rekod, pada 11 September lepas, kesemua tertuduh didakwa bersama-sama memiliki beg mengandungi dadah jenis methamphetamine seberat 2.99 gram di Oakleaf Park Condo, Blok C, Persiaran Bukit Jaya, Taman Bukit Jaya, Hulu Kelang pada 11.30 pagi 26 Jun lepas.

Pertuduhan dibuat mengikut Seksyen 12(2) Akta Dadah Berbahaya 1952 yang membawa hukuman maksimum penjara lima tahun atau denda RM100,000, jika sabit kesalahan.

"Kes ini memberi impak kepada saya kerana disebabkan kes ini saya kehilangan kerja... buat masa sekarang saya ingin menjauhkan diri daripada industri hiburan dan ingin mencari kerja lain," kata benjy ketika ditemui media luar mahkamah.


6 GAMBAR - BETTY DAN BABY MONYET

Nama pelakon Betty Rahmat, 30, mungkin tidak terlalu dikenali oleh kita disebabkan wajahnya yang kurang keluar di kaca televisyen. Namun untuk info, Betty adalah adik kepada pelakon Umie Aida dan pengarah drama Erma Fatima.

Betty yang mempunyai perniagaan sendiri dengan bantuan kakaknya, mempunyai minat aneh apabila membela seekor monyet sebagai haiwan peliharaan. Monyet tersebut yang diberi nama Baby Polo bagaimanapun agak comel seolah baby manusia layaknya.  Jom tengok..!

Klik untuk imej besar...


GARA-GARA PUKUL CURI, MEKAP ARTIS KOYAK DI KEPALA

Akibat dipukul curi, seorang mekap artis yang dikenali dengan nama Eva Shahrul, menerima 10 jahitan apabila mendakwa dipukul dengan objek keras dibahagian belakang kepalanya.

Tambahnya, dia dipukul di kepala oleh seorang krew ketika sedang menjalani penggambaran milik sebuah syarikat produksi terkenal hanya disebabkan salah faham.

Sementara itu, pelakon Fezrul Khan turut merasa kecewa dengan tindakan melulu pihak yang memukul tersebut sambil menyifatkan insiden itu sebagai menyedihkan.

"Korang ni da tak de otak ke nak fikir? Agak agak la kalo shooting pon kalo terasa bole bawak berbincang kan. Tak payah la nak hentak makeup artis macam ni. Hebat sangat ke soundman nak hentak orang macam ni?

"Selagi korang tak bole nak cut sound kapal terbang tu tak payah nak rasa diri tu hebat?? profima buat ape? Belom bertemu buku ngan ruas lagi.. to kak Eva Shahrul be strong hope semua okay. I know u very well . Be strong," ujarnya di IG.

Difahamkan, disebabkan kecederaan tersebut, Eva kini terpaksa berehat di rumah kerana masih lagi menahan sakit di kepala.

Dakwa Eva,  dia bakal membuat laporan polis.

Sumber & Foto: Fezrul Khan IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


7 TAHUN SIMPAN - 'NUR LATIFAH CHERDIQ HANANIA' NAMA ANAK KE-6 OZLYNN

"Alhamdulillah genap 21 hari, lahirnya Nur Latifah Cherdiq Hanania di hari Jumaat yang indah pada 3 September. Nama yang telah disimpan 7 tahun dahulu. Akhirnya dapat juga kepada pemilik sebenar.

"Syukur kepada Allah kami diberikan peluang marasa nikmat sekali lagi. Bermata panda di malam hari. Berebut siapa nak bergendong baby. Tiga putera dan tiga puteri.

"Akhirnya suami kata ok cukup takat ini," demikianlah tulis pelakon Ozlynn Wati yang akhirnya tampil mendedahkan nama anak keenamnya, selepas tiga minggu melahirkan cahaya mata perempuannya itu menerusi muat naik di laman Instagram.

Menurut Ozlyn, dia dan suami yang juga merupakan pelawak serta penyampai radio, Johan telah pun bersepakat untuk menamakan anak mereka itu dengan nama 'Nur Latifah Cherdiq Hanania'.

Klik untuk gambar besar

Katanya lagi, nama tersebut sebenarnya telah pun disimpan lebih daripada tujuh tahun sebelum diberikan kepada anak bongsunya itu. Dalam pada itu, Ozlyn turut menzahirkan rasa syukur selepas dikurniakan rezeki untuk sekali lagi menimang cahata mata.

Dikesempatan itu juga, pelakon drama, 'Bukan Gadis Biasa' ini turut dilihat memberikan kata-kata semangat buat para ibu bapa yang sehingga kami masih belum diberikan rezeki untuk menimang cahaya mata.

"Kepada kesayangan kami yang masih belum punya rezeki, jangan putus asa. Sentiasa bersangka baik pada Allah. Kadang tanpa kita sedar ada nikmat lain yang Allah bagi tapi tetap kami mendoakan untuk kalian supaya Allah memberi peluang untuk kalian merasa nikmat hamil, melahirkan dan membesarkan anak sendiri.

"Semoga ada rezeki kalian. Ketahuilah tiada apa yg senang dalam dunia ini. Membesarkan setiap anak jugak ada ujiannya. Semoga kita semua sentiasa bersyukur atas nikmat dan ujian Allah. Ujian kami, kehilangan bonda tercinta," kongsinya lagi.

Menerusi ruangan komen, rata-rata netizen menitipkan ucapan tahniah selain turut memuji pilihan nama yang telah berikan oleh Ozlynn dan Jihan itu.

"Alhamdulillah dan Assalamualaikum baby Cherdiq. - "Comelnya jari jemari Cherdiq. - "Alhamdulillah. Semoga menjadi cerdik dan cantik seperti nama yang diberikan. Ameen. - "Assalamualaikum. Semoga membesar menjadi anak yang solehah. Semoga aunty dikurniakan zuriat. InsyaAllah," antara komen-komen netizen di laman Instagram.

Terdahulu, Ozlyn baru sahaja selamat menimang cahaya mata keenam pada tanggal 3 September lalu. Untuk makluman, Johan dan Ozlyn telah pun mendirikan rumah tangga pada 25 Julai 2009. Hasil perkongsian hidup tersebut, psangan ini telah dikurniakan lima orang cahaya mata iaitu Ariq, Sodiq, Haziq, Cantiq dan Moleq.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA 'KEMBAR' JUMPA FAZURA DEPAN MATA

"Itu adalah pertama kali saya datang ke konsert. Persembahan daripada semua artis sangat okay, dengan sistem bunyi yang bagus. Saya benar-benar terhibur. Sebenarnya saya tidak dijanjikan untuk berjumpa dengan Fazura pun, tapi sudah tentu saya mahu berjumpa dengan Fazura sekiranya diberikan peluang," itulah kata wanita yang mirip Nur Fazura, Ellya Farahanny Ridzuan apabila dia akhirnya dapat bertemu dengan pelakon itu.

Keputusan 'kembar' Fazura untuk menghadiri konsert Faztival Fazura 2022 di Axiata Arena, Bukit Jalil pada Ahad malam, adalah sangat tepat. Dia bukan sahaja terhibur dengan persembahan penyanyi-penyanyi hebat termasuk dari Indonesia, malah berpeluang untuk bersua muka dengan Fazura sendiri.

Berkongsi pengalaman manis, Ellya berkata, Faztival Fazura 2022 merupakan konsert pertama yang dihadirinya. Hadir bersama suami, dia yang lebih mesra disapa Elle turut memeriahkan konsert yang berlangsung selama tiga jam itu bersama beberapa pengikutnya di aplikasi TikTok.

Namun panggilan daripada pasukan yang bekerja dengan Fazura ternyata membuka peluang untuk menemui pelakon yang pernah dilabel sebagai wanita Melayu paling cantik di Malaysia.

Klik untuk gambar besar

"Saya memang keep in touch dengan team Fazura. Mereka kata ada peluang untuk jumpa Fazura selepas konsert. Konsert selesai sekitar pukul 12.20 tengah malam. Sekitar 1.30 pagi (Isnin), saya di luar Axiata Arena tunggu Fazura. Saya hanya cuba dan tak putus asa," ujar wanita berusia 20-an itu.

Menurut wanita yang berasal dari Batu Gajah, Perak itu, pertemuan singkat selama lima minit bersama Fazura merupakan saat yang tidak dapat dilupakan.

"Masa tu, Fazura cakap akhirnya jumpa. Saya tergamam sebab dia sangat cantik malam tu. Aura Fazura lain macam, tak terkata saya dibuatnya. Fazura sangat baik dan merendah diri. Saya puji dia macam princess, satu fenomena. Bagi saya malam tu adalah a night to remember," katanya dengan nada teruja.

Terdahulu, Ellya menjadi perhatian di media sosial gara-gara wajahnya, malah suara dan gaya percakapannya dilihat mempunyai persamaan dengan penyanyi lagu 'Sayangi Dirimu' itu.

Bersyukur kerana dianugerahkan wajah mirip Fazura, apa yang lebih membuatkan Ellya terharu adalah keperibadian pelakon itu sendiri yang begitu disenangi.

"Saya sebenarnya dah plan kalau dapat jumpa Fazura, saya nak minta maaf dan tiada niat untuk menumpang popularitinya, tapi apabila dah jumpa terus tak terucap.

"Jujurnya saya bukan untuk meniru Fazura atau sesiapa pun. Saya hanya menjadi diri sendiri, tapi saya tahu ramai followers mengikuti saya kerana mirip wajah Fazura," katanya sambil menambah terpukau dengan persembahan kumpulan Ruffedge dan Mulan Jameela.

Bagi ibu kepada seorang cahaya mata lelaki itu, dia bagaimanapun tetap menghargai sokongan para pengikutnya di laman sosial.

"Ada followers minta saya berlakon di dalam video TikTok ikut babak ikonik dalam mana-mana filem lakonan Fazura. Tapi kena study dulu, dan saya akan cuba. Saya menghargai followers kerana merekalah membawa saya ke tahap ini. Jadi, saya cuba tunaikan permintaan mereka," tuturnya.

Dalam pada itu, rata-rata netizen turut terharu dengan pertemuan berkenaan sambil memuji kedua-dua wanita tersebut.

"Baik betul Fazura ni, patut la fans sayang dia. Seriously memang sama muka korang seperti siblings." - "Wah finally dah jumpa kembar sendiri." - "So nice Fazura, sangat friendly walaupun baru jumpa. You are so lucky sis Elle," komen beberapa netizen.

Konsert Faztival Fazura menampilkan persembahan hebat daripada Datuk M Nasir, Datuk Awie, Ella, Ruffedge, Zizi Kirana, Ippo Hafiz dan Amir Masdi, termasuk Mulan Jameela dan Ahmad Band serta Fazura sendiri.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'SURGA YANG TAK DIRINDUKAN' KEMBALI GEGAR PAWAGAM

Meskipun di sini tidak ramai yang tahu mengenai filem Indonesia terhebat 2015 iaitu Surga Yang Tak Dirindukan (SYTD) lakonan Fedi Nuril, Laudya Cynthia Bella dan Reline Shah yang pernah meraih 2 juta penonton dan menjadi filem terlaris di negara jiran itu, namun kehangatannya kini bakal melanda negara ini.

Ini kerana, filem yang mengisahkan kontroversi mengenai poligami itu bakal kembali dengan kisah yang lebih menarik melalui Surga Yang Tak  Dirindui 2. Ia bakal ditayangkan pada 9 Februari depan di Indonesia dan 16 Februari di Malaysia.

"Kami amat berbesar hati kerana berpeluang menjalin usahasama dengan produksi di Indonesia iaitu MD Pictures bagi memasarkan filem ini di Malaysia," ujar Naib Presiden Bahagian Perniagaan Melayu Astro, Dato' Khairul Anwar Salleh, ketika ditemui disesi tontonan filem pertama SYTD di Mutiara Damansara semalam.

Tambahnya, meskipun penonton di negara ini kurang didedahkan dengan filem terawal yang pernah meraih 10 anugerah itu, namun Astro kini telah bersedia untuk menarik minat penonton tempatan bagi menyaksikan sambungannya nanti.

Klik untuk gambar besar

Artikel: Man - Foto: Ain - www.myartis.com

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SHUIB AKUI SUKAR 'MOVE ON' MESKIPUN SUDAH 9 BULAN PEMERGIAN ARWAH SITI SARAH

"Turun naik itu ada... Ada masa kita kuat, bangun pagi rasa best ja. Saya tak reti nak cakap move on tu macam mana. Padahal dah sembilan bulan. Macam waktu saya balik kampung haritu. Dada rasa lapang dan happy tengok anak-anak berpuasa di sana. Dalam masa sama, saya ajak juga kawan-kawan di Kuala Lumpur untuk turut bersama.

"Semuanya okey, semuanya happy. Tapi bila saya balik semula ke sini, langkah ke pintu rumah, dia jadi auto ingat pada arwah. Semua datang macam mana hari pertama (kehilangan) dulu.

"Mungkin begitulah.. Ada masa okey, ada masa tak okey. Bila kita teringat dekat dia, kita sedekahkan Al-Fatihah dan mengaji untuk dia. Jadi, hadap saja, Insya-Allah mesti okey nanti," demikian ujar pelawak Shuib Sepahtu

Klik untuk gambar besar

Tahun ini sememangnya cukup berbeza buat Shuib apatah lagi menyambut Ramadan dan Syawal tanpa isteri tercinta, Allahyarhamah Siti Sarah Raissuddin. Meskipun sudah sembilan bulan isteri tercinta pergi menghadap Ilahi, namun Shuib mengakui sukar untuk move on.

Shuib berkata luarannya mungkin nampak kuat namun sebenarnya masih terluka dengan pemergian arwah isterinya. Dalam pada itu, Shuib mengakui bimbang jika terus hanyut terbawa-bawa perasaan apatah lagi dia mempunyai tanggungjawab bersar terhadap empat anak-anaknya.

"Ikhtiar sendiri juga untuk lalui semua ini. Memang saya akui terbawa-bawa.. takut terlarut dalam rindu. Sedangkan perjalanan anak-anak masih jauh. Tanggungjawab saya pada mereka besar. Jadi, bagi saya, baik saya tidak terus layan perasaan dan beri perhatian penuh pada anak-anak," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PIAN MASUK HOSPITAL - ANAK MOHON DOA, JANGAN BUAT ANDAIAN

"Assalamualaikum, mintak jasa baik kepada semua kawan kawan abah, doakan keadaan abah sekarang Rafik Rahman Dia Pian. Abah ada kat wad kecemasan HKL. #prayforpiancecupak," tulis anak kepada pelawak dan pengacara Pian Cecupak, Ainaa Rafique, 21, di Facebook yang memaklumkan keadaan abanhnya.

Pian atau nama sebenarnya, Mohd Rafik Abdul Rahman, 46, dikejarkan ke Hospital Kuala Lumpur tengah malam semalam selepas mengalami kesukaran bernafas.

Menerusi laporan Harian Metro, Pian dikatakan masih belum sedar dan sedang menerima rawatan rapi di HKL. Ketika menerima berita terbabit, Ainaa berada di Singapura kerana sedang mengikuti kursus pekerjaan.

"Saya tak boleh balik dulu dan minta abang atau sesiapa saja kawan-kawannya kalau ada kelapangan tengokkan abah. Cuma adik dan ahli keluarga lain ada bersama abah sekarang.

Klik untuk gambar besar

"Dia beritahu doktor sudah pasang alat bantuan pernafasan pada abah dan abah belum sedar. Doktor memaklumkan jantung abah sudah stabil dan mereka tunggu abah sedar sepenuhnya sebelum pindahkan dia ke wad biasa," jelasnya.

Menerusi kemas kini status terbaru Ainaa di laman Facebook, gadis itu memohon agar semua pihak tidak membuat andaian sendiri.

"Maaf semua saya baru nak balik ke Kuala Lumpur untuk lihat keadaan abah. Tolong semua jangan buat andaian masing-masing. Kami sekeluarga dan adik beradik abah ada bersama abah.

"Tolong faham keadaan kami yang masih belum boleh bagi kata putus apa-apa. Terima kasih, Assalammualaikum," tulisnya lagi.

Menurut Aina, sejak kebelakangan ini bapanya kerap berdepan masalah semput dan sering menerima rawatan daripada doktor.

"Saya sedih apabila jadi begini, tiada sesiapa pun di sisinya kecuali adik. Sebelum ini setiap kali dia semput, kami bawa dia ke klinik swasta untuk diberi gas bagi membantu pernafasan.

"Abah tak nak pergi ke HKL kerana tak suka dimasukkan ke wad. Dia degil dan kami tak tahu nak minta tolong pada siapa untuk bercakap dengannya," tuturnya.

Sebelum ini, Pian pernah mendirikan rumah tangga dan bercerai dengan bekas isteri pada 2000. Menerusi perkahwinan terbabit, Pian dikurniakan dua cahaya mata perempuan.

www.myartis.com / Sumber: Astro Gempak & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NETIZEN PERTIKAI DIRINYA PELUK ISLAM - STACY LUAH RASA TERKILAN

Stacy atau nama penuh Islamnya Ummu Shaikhah Stacy Binti Anam meluahkan rasa terkilan di Instagram terhadap sikap netizen yang sering mempertikaikan segala perkara baik yang orang buat.

Ini kerana keputusan Stacy untuk memeluk agama Islam beberapa hari lepas tidak diterima baik oleh sesetengah pihak, malah ada sahaja mulut yang mempertikaikan mengapa dirinya itu bertukar agama.

Bukan itu sahaja, Stacy juga dituduh mempunyai niat tersembunyi dan hanya di pengaruh oleh Akim untuk bergelar seorang muslim.

Klik gambar untuk size besar

"I  was wondering if i’m just Stracie, this thing will be more easier and some people will accept and wouldn’t care for what i’ve decided.. i don’t ask for acceptance. I just need a positive support..humanity. Just imagine if this happen to you or your family. I understand how upset you feel..and i’m sorry.. i’m just a HUMAN..who needs a real support and help to understand my situation..," luah Stacy di laman IGnya.

Walaubagaimanapun, masih ada pengikutnya di Instagram yang menyokongnya termasuklah beberapa rakan artis lain. Mereka menasihatkan Stacy agar terus bersabar dalam menghadapi dugaan tersebut.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ELMEDA GEMBIRA PERTAMA KALI BERLAKON BERSAMA SUAMI: "GIRANG TAK TERKATA HEHE"

Menerusi satu entri yang dimuat naik di laman Instagram, pelakon Emelda Rosmila meluahkan rasa gembira apabila dia buat pertama kali dapat bergandingan dengan suaminya, Adlin Aman Ramli dalam satu drama terbitan Astro Citra. Menurut Emelda, ia juga merupakan sebahagian impian peminatnya yang mahu melihat mereka berlakon bersama.

"Mungkin juga makbul doa-doa pengikut Mel (Emelda) yang baru-baru ini asyik sebut-sebut tengok Mel berlakon dengan Adlin. Impak watak Adlin sebagai Ikram dalam 'Bidadari Kiriman Tuhan' tu buatkan ramai komen nak Mel bergandingan dengan Adlin.

"Oh well dear followers, termakbul komen-komen korang semua tu, ini pertama kali Mel share frame dengan suami sendiri sebagai suami isteri.

Klik untuk gambar besar

"Girang tak terkata hehe. Masa Adlin pengarah untuk terbitan sendiri dulu pernah la, tapi dia cuma masuk untuk satu dua scene. Kali ini panjang, jadi pasangan pula tu. Fun shoot dengan husband sendiri," katanya.

Menerusi perkongsian itu, difahamkan drama lakonan mereka tersebut adalah untuk tayangan Astro Citra itu berjudul Jodoh PKP (Perinta Kawalan Pergerakan). Entri tersebut mendapat perhatian pengikutnya yang teruja mahu menonton drama gandingan mereka nanti.

Untuk makluman, pasangan ini sudah mendirikan rumah tangga selama 12 tahun dan mempunyai seorang anak angkat lelaki Edra Rafael yang kini berusia sembilan tahun.

www.myartis.com / Sumber & foto: Astro Gempak, Instagram Emelda Rosmila & Adlin Aman Ramli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI EMMA MAEMBONG LEPAS PANTANG, NAK ANAK LAGI - 'SEMANGAT KESUKANAN TINGGI KATA NETIZEN'

"Sejak kami ada anak, suami sudah tidak pedulikan saya lagi. Anak pula yang ditanyakan. Kalau waktu tidur pun dengar anak merengek atau menangis, suamilah yang resah lain macam.

"Dia mula jadi bimbang dan bertanya keadaan anak. Dalam pada itu, sempat juga beritahu hendak tambah zuriat lagi. Insya-Allah ada rezeki, kami tidak menolak untuk menambah keturunan,” kata pelakon Emma Maembong mengenai hasrat suaminya, Muhammad Shazli Azhar.

Ini kerana, baru sahaja sebulan bergelar ibu kepada seorang anak lelaki yang lahir pada 8 November lalu, nampaknya terpaksalah Emma hamil lagi... Heh.

"Nasib baik saya sudah biasa melayan kerenah dan mengasuh anak saudara. Jadi, saya tidak kekok menguruskan anak sendiri. Saya tidak canggung memandikan anak dan melakukan pelbagai kerja lain. Saya tidak serabut atau hilang arah memikul tanggungjawab sekarang.

Klik untuk gambar besar

"As a mother yang baru 1st time melahirkan anak, it really makes me think about all the pengorbanan seorang ibu. And i always want to give the best for my son and my husband.

"I berusaha betul2 untuk make sure badan and rahim I sihat sepenuhnya so that I dapat menjalani kehidupan harian yang penuh bermakna bersama insan-insan yang I sayang. Kita hanya ada 1 Rahim yg akan ikut kita sepanjang umur jadi give yourself the best untuk melindungi nya," tambahnya di IG penuh semangat.

Bagaimanapun, ada peminat yang memberi komen bahawa suami Emma berjiwa muda.. dan semangat kesukanannya lain... semangat malam lain semangat pagi lain.

"Oooii bawa bawa la nyabo.. tunggu 2 tahun kang kena marah misi.. tak cukup 2 tahun dah mengandung lagi... rahim tak elok lagi. tu.. nyabo.. nyabo," komen yang lain pula memberi nasihat pada suami Emma.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KERANA CUBA BERPUASA - BAD INDIGO PENGSAN DI TEMPAT KERJA

"Selasa lalu saya pengsan sebab cuba berpuasa. Doktor sudah kata mungkin susah untuk saya berbuat demikian kerana masih perlu makan ubat kencing manis bagi menuetralkan kandungan gula dalam badan. Ini kerana saya kena isi perut dengan makanan atau minuman.

"Apabila saya cuba berpuasa dan banyak melakukan pergerakan di tempat kerja, itu yang membuatkan saya pengsan. Apa saya ingat, pandangan terus gelap dan sedar terus berada di tempat lain. Kawan cakap saya jatuh tersungkur di kerusi 'walker' dan mereka terus bagi saya makan dan minum.

"Ia terjadi sebab kurang gula dalam badan. Kalau di rumah pada hujung minggu saya boleh puasa sebab memang baring saja dan tidak banyak pergerakan," itulah kata penyanyi, Bad Indigo yang juga Orang Kelainan Upaya (OKU) pengsan di tempat kerja kerana cuba berpuasa pada Selasa lalu.

Bad berkata, dia dinasihati doktor agar tidak berpuasa kerana penyakit kencing manis dialami selain masih perlu makan ubat bagi menyeimbangkan gula dalam badan.

Menurut Bad atau nama sebenarnya Badrul Izhan Yeop Abdullah, 47, dia mengambil keputusan untuk bekerja di bahagian kreatif bengkel kereta Reiber Auto sejak awal tahun ini.

"Saya nak juga kembali bekerja selepas dua tahun tak ada kerja ekoran pandemik. Lagipun sebelum ini sudah 26 tahun saya bekerja dan sudah biasa. Namun, sejak dimasukkan hospital dan menjalani prosedur membuang jari kaki, memang otak tepu dibuatnya sebab tak tahu nak fikir macam mana lagi. Kalau saya terus duduk diam dan tak buat apa-apa, saya takut ada penyakit lain pula.

"Saya nak otak sentiasa 'berjalan'. Itu sebab saya bekerja di sini dalam bahagian kreatif selepas ditawarkan oleh pemilik bengkel ini. Alhamdulillah, ada juga pendapatan sendiri. Tidaklah mengharapkan bantuan kerajaan saja," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - BULAN SEDIH AARON AZIZ

"Ya Allah. Lindungilah anakku ini dari segala kecelakaan. Ku sanggup lakukan apa saja," demikian doa Aaron Aziz demi kesihatan anaknya.

Dan nak dijadikan cerita, selepas anaknya sedikit sembuh... Aaron pula mendapat kecederaan lengan akibat siput ketika penggambaran filem. Boleh dikatakan, bulan ini merupakan bulan kecederaan bagi keluarga Aaron. Heh.

Klik untuk imej besar...


"BUKAN LAGI STAF SAYA... BERBAIK MEMANG JAUH SEKALI" - DSV SANGKAL DAKWAAN AMARIS

"Dia bukan lagi staf saya. Terkejut saya bila dia kata sudah bekerja semula dengan saya. Hakikatnya itu tak betul. Dia sudah lama berhenti... bulan Disember lepas. Rasanya dia pun dah pernah cakap dia dah berhenti sebelum ini. Kami tak pernah berurusan lagi tapi saya pernah terserempak dengan dia masa program raya tempoh hari. Tapi kami tak bertegur pun. Nak cakap kami dah berbaik semula memang jauh sekali.

"Dulu anggapan dia negatif tapi sekarang mujurlah dah sedar. Sebenarnya banyak dah saya bantu dia," kata usahawan kosmetik, Datuk Seri Hasmiza Othman atau lebih dikenali Datuk Seri Vida (DSV) yang mendedahkan pelakon Putra Amaris sudah tidak lagi bekerja dengan syarikatnya sejak Disember lalu.

Susulan itu, Vida menyangkal dakwaan bahawa pelakon tersebut sudah kembali bekerja dengannya. Vida yang juga bergelar penyanyi ini berkata dia tidak lagi berurusan dengan Amaris sejak dari itu. Ujar Vida, dia tiada keperluan untuk mengajar cara berniaga kepada pelakon tersebut sebagaimana didakwanya.

Klik untuk gambar besar

"Saya nak ajar-ajar dia apa lagi. Dia dah belajar pun masa bekerja dengan saya dulu. Orang yang kerja dengan saya ni kena multitasking... kena tengok tahfiz dan pada masa sama pandai buat marketing. Jadi apa yang dia cakap dekat saya sekarang ni saya pun dah tak peduli," ujarnya.

Terdahulu, Amaris menjelaskan hubungannya dengan penyanyi lagu 'I Am Me' itu sudah kembali jernih. Pada masa sama, pelakon berusia 33 tahun itu berkata dia kini membantu dalam menguruskan hal pemasaran dan perniagaan Vida.

www.myartis.com / Sumber & foto: mStar, Instagram Datuk Seri Vida & Putra Amaris

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


25 GAMBAR NOSTALGIA MAWI AF3

Tahukah anda yang Mawi AF3 baru-baru ini telah memenangi dua anugerah di Konsert Akhir Reunion Akademi Fantasia (AF) yang diadakan pada Sabtu lalu di AEON AU2, Setiawangsa, Kuala Lumpur?

Dalam Majlis itu, Mawi atau nama sebenarnya Asmawi Ani yang berasal dari Felda Taib Andak, Johor telah berjaya memenangi Anugerah Balada Lelaki dan Anugerah Duet dengan pasangan duet Lagu Jiwa Lagu Cinta iaitu Datuk M.Nasir yang pernah menjadi pengetua Mawi sewaktu di AF3.

Untuk info, Konsert bertemakan malam anugerah itu diadili oleh bekas tenaga pengajar AF iaitu Fauziah Nawi, Adnan Abu Hassan, Adam Corrie Lee, Dr Azahari Othman, Fazley Yaakob dan pengacara Diari Ext AF, Zainal Alam Kadir.

Malah difahamkan, Konsert tersebut akan disiarkan di Astro Ria (saluran 104) pada Sabtu, 31 Disember ini, pukul 10 malam bagi menyambut tahun baru 2012. Dan Konsert itu juga telah menghimpun dan menggabungkan hampir semua bekas pelajar AF 1 hingga AF9 bagi memberi anugerah terhadap pengorbanan mereka.

Jadi istimewa kali ini, myartis bawakan nostalgia Mawi yang pernah cipta sejarah hingga menggemparkan industri hiburan kita apabila demam 'Tsumawi' melanda negara. Meskipun Mawi agak kurang menyerlah sejak akhir-akhir ini, namun hakikat kecermerlangan 'Mawi World' sememangnya tidak dapat disangkal apabila lagu 'Saleha' menjadi siulan ramai.

Jom imbas..!

BIODATA:
Nama: Asmawi Ani
Tarikh Lahir: 25 Ogos 1981
Tempat Lahir: Felda Taib Andak, Kulai Johor
Kerjaya: Penyanyi, Pelakon, Ahli Silap Mata, Duta Produk, Usahawan menerusi Mawi World Sdn Bhd
Status: Berkahwin

Klik untuk imej besar...


LAGU KHAS BUAT ARWAH ABAM, 'KITA BAIK RAMAI SAYANG' TRENDING NO. 1 DI YOUTUBE

Pelawak kumpulan Bocey iaitu Achey dan Fad telah merakamkan single berjudul 'Kita Baik Ramai Sayang' melalui syarikat rakaman 17Eleven Music, bagi mengenang pemergian sahabat mereka, Allahyarham Abam. Lagu ciptaan Ippo Hafiz dan lirik bersama Achey dan Fad yang dilancarkan kelmarin itu menduduki tangga teratas carta trending di YouTube.

Fad berkata, lagu itu menggambarkan perasaan dirinya dan Achey terhadap arwah: "Idea menghasilkan lagu ini timbul selepas tiga hari arwah meninggal dunia. Ippo Hafiz yang usulkan pada Achey. Katanya, melodi dan lirik datang secara tiba-tiba ketika di studio rakaman.

"Ditambah pula ketika itu, Ippo melihat keadaan saya dan Achey termasuk orang ramai yang begitu terkesan sejak pemergian arwah. Kali pertama dengar melodinya, saya menangis. Saya cakap kepada Achey inilah perasaan kita pada arwah," tuturnya.

Menurut Fad, sebahagian hasil yang diperoleh daripada lagu itu akan disalurkan kepada anak, balu dan ibu arwah. Ini termasuk Pertubuhan Anak Yatim dan Miskin Baitu Saidi Khadijah, Gombak tempat arwah sering membuat sumbangan: "Sewaktu proses rakaman lagi, kami sudah berniat hasil pendapatan lagu ini akan ada bahagian untuk Hamzah, balu dan ibu arwah.

Klik untuk gambar besar

"Tidak ketinggalan untuk rumah anak-anak yatim tempat arwah selalu bantu. Bagi kami, ini saja yang kami boleh buat untuk arwah. Mungkin tak banyak, tapi dapat teruskan usaha murni arwah. Lagu ini juga bukan untuk tujuan perniagaan tapi untuk arwah supaya kita semua tidak lupa padanya. Dengar lagu ini, orang akan ingat dan boleh mendoakan arwah," katanya.

Video muzik rasmi single itu sudah mencecah tontonan lebih 700,000 hanya dalam tempoh 24 jam. Video muzik itu memaparkan momen dan kenangan manis tiga sahabat itu sepanjang pembabitan mereka dalam dunia seni.

Abam atau nama sebenarnya Syed Umar Mokhtar Syed Mohd Redzuan menghembuskan nafas terakhir pada 10 Februari lalu di rumahnya akibat demam panas. Arwah meninggalkan seorang balu, Siti Nurhidayah Mohd Ali dan seorang anak lelaki, Syed Uthman Hamzah Al-Juffrey yang kini berusia sembilan bulan.

www.myartis.com / Sumber & foto: Harian Metro, Instagram Fad Bocey & Achey Bocey

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI SAHKAN MARK ADAM BERTEMU SPRM

"Pihak SPRM ada datang jumpa kami dekat lokasi penggambaran semalam. Kami tak ke pejabat SPRM pun," demikianlah kata isteri penyanyi dan pelakon Mark Adam iaitu Norazah Redzuan atau lebih mesra disapa Ezan yang mengesahkan suaminya antara individu yang sudah bertemu dengan pihak Suruhanjaya Pencegahan Rasuah Malaysia (SPRM).

Bagaimanapun, Ezan menyatakan pertemuan itu bukan diadakan di Pejabat SPRM sebaliknya di lokasi penggambaran. Tambah Ezan, mereka hanya disoal mengenai kedai minuman Bubble Bee yang terletak di PKNS, Shah Alam.

"Mereka tanya sama ada terlibat ke tak dengan Bubble Bee. Kami cakap ada tetapi sebagai duta untuk Bubble Bee cawangan PKNS sahaja.

Klik untuk gambar besar

"Kami pun belum menerima sebarang bayaran atau menandatangani apa-apa perjanjian. Pertemuan itu tidak lama. SPRM tidak ada mengarahkan kami untuk pergi ke pejabat," jelasnya lagi.

Terdahulu, sebuah portal melaporkan lima selebriti termasuk seorang wanita terdiri daripada pelakon, penyanyi dan pengacara tampil memberi keterangan di Ibu Pejabat SPRM di Putrajaya berkaitan aktiviti pengubahan wang haram oleh sindiket Macau Scam dan perjudian dalam talian.

www.myartis.com / Sumber & foto: Astro Gempak & Instagram Mark Adam

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAK MATI BILA DAH SOLAT BERSAMA ISTERI - ZUL ARIFFIN LUAH RASA SEPI

"Kalau saya berkahwin, perkara yang ingin dilakukan ialah solat bersama dan memegang tangan isteri. Itu yang saya nak lakukan sebelum mati. Sebelum saya mati, saya nak mati sebagai suami orang. Itu sahaja," begitulah luahan hati Zul Ariffin yang kini sudah menjangkau usia 35 tahun.

Meskipun menjadi kegilaan ramai wanita yang sering mencuba nasib menggodanya di laman Instagram, namun entah kenapa Zul masih 'bujang' dan tidak punya teman istimewa.

Bagaimanapun, melalui sesi Live baru-baru ini, Zul tiba-tiba meluahkan rasa hatinya akibat hidup membujang. Dakwanya, dia sebenarnya turut terkesan dengan wabak yang melanda negara kerana kurangnya aktiviti harian.

Dalam live itu, secara spontan segelintir peminatnya bertanya bilakah Zul akan berumah tangga? Jawap Zul secara spontan juga, dia teringin solat bersama isteri jika berkahwin dan kemudian 'menutup mata' sebagai seorang suami.

Pengakuan Zul itu menyedihkan pemintnya sekaligus mereka mendoakan Zul cepat-cepat bertemu jodoh.

Klik untuk gambar besar

Malah di Instagramnya juga, ada segelintir peminat yang menaruh hati secara senyap serta ada juga menawarkan diri untuk menjadi calon isteri Zul hingga setiap hari dia akan membuka laman tersebut untuk mengetahui perkembangan pelakon itu.

"Haii Kemane aja abang? Hehehhe I keep See Your IG but Not Active 😢😢, Now I Happy Sangat. Take Care My Idol Crush- From Indonesia with ❤," tulis peminatnya meylisatarigan dari negara jiran.

"Hii jangan kahwin lagi tau. Tunggu saya habis study lagi 2 tahun jeeee," seloroh pengguna IG humairarosmadi seolah serius dengan usikannya itu.

"Jangan kahwin lagi bang.. saya dah broken dengan remy. Harap harap saya tabah dengan abang zul," usik yang lain pula.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NABILA PERSOAL BALQIS CARI DUIT, KENAPA IBU BAPA TIDAK BEKERJA?

Sejak pelakon cilik Puteri Balqis muncul dalam rancangan 'Bersamamu' TV3, kisah hidupnya yang berubah sepenuhnya selepas dia disahkan mempunyai penyakit hati mendapat perhatian ramai netizen. Menerusi rancangan tersebut, Balqis berkongsi keperitan hidup yang dilaluinya sehingga terpaksa ikat perut selama beberapa hari dan terpaksa menjual buku puisi yang ditulisnya sendiri di jalanan bersama ibunya demi kelangsungan hidup.

Rata-rata netizen memberi kata-kata semangat kepada Balqis untuk terus tabah menghadapi segala ujian. Terbaru, pelakon Nabila Huda atau lebih mesra dengan panggilan Abil, mempersoalkan mengapa Balqis yang sedang sakit terpaksa berjalan di sekitar Kuala Lumpur untuk mencari sumber pendapatan? Dia tertanya-tanya mengapakah kedua ibu bapa Balqis yang sihat tubuh badan, mempunyai kemampuan untuk bercakap serta berjalan dengan sempurna tidak bekerja?

Malah, ketika dipersoal oleh netizen tentang di mana orang atau rakan artis yang pernah bersama dengan Balqis satu ketika dahulu, ketika dia di puncak populariti, Nabila menjawab bahawa mereka sentiasa ada, sedia membantu dan pernah membantu.

Terdahulu, meskipun dilanda dugaan yang berat, Balqis berkata perubahan hidup secara tiba-tiba itu cukup indah kerana Tuhan tidak mahu mereka lupa diri. Dia tidak mengimpikan kehidupan mewah, cukup jika dapat bersama dengan ibu tersayang meneruskan hidup dan berharap agar dapat sembuh seperti sedia kala.

Klik untuk gambar besar

www.myartis.com / Sumber & foto: Beautifulnara & Instagram Nabila Huda

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


37 GAMBAR - MAJLIS PERSANDINGAN AZWAN KOMBOS & EZZATY ABDULLAH

Majlis persandingan Azwan Kombos, 31, dan Ezzaty Abdullah, 26, telah diadakan sejurus selepas majlis pernikahan semalam di Bentong, Pahang.

Manakala bagi majlis resepsi sebelah pihak lelaki dijadualkan akan berlangsung pada hari ini di Dewan Melor, Bandar Baru Bangi.

Mengenai bulan madu, Ezzaty dan suaminya itu memilih London dan mereka akan berangkat ke sana pada 20 Julai nanti.

Sebelum memilih denstinasi bulan madu tersebut, Ezzaty memberitahu berlaku perbalahan antarannya dengan suami gara-gara mereka tidak sependapat berhubung lokasi berbulan madu yang ingin dipilih.

Bagaimanapun kata Ezzaty, suaminya itu akhirnya mengalah lalu menyerahkan kepadanya untuk memilih lokasi percutian mereka.

"Saya suka London tetapi Azwan pula gemarkan lokasi yang mempunyai pantai dan kerana itu kami berbalah untuk memilih lokasi bulan madu.

"Bagaimanapun Azwan memberi saya untuk putuskan percutian kami dan Insya-Allah kami akan berangkat ke London pada 20 Julai ini," ujarnya dipetik sebagai berkata.

Dalam pada itu, Ezzaty berkata, dia memilih London sebagai lokasi bulan madu kerana pernah melancong ke negara itu sebelum ini dan ingin merasai pengalaman bersiar-siar di sana sekali lagi bersama suaminya.

"Saya suka kota London, jadi saya ingin sekali lagi ke sana dan kali ini ditemani suami pula. Bulan madu seterusnya kami akan pilih untuk bercuti di pantai pula," jelasnya.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Sementara itu, Azwan berkata, dia akan membenarkan isterinya untuk meneruskan karier seninya seperti biasa kerana yakin Ezzaty tidak akan melanggar batas.

Bercakap mengenai anak pula, Azwan tidak menolak sekiranya diberi rezeki awal menimang cahaya mata sebagai penyeri rumah tangga mereka.

"Perancangan selepas berkahwin tiada yang tertentu termasuk soal anak jika awal lebih baik manakala soal kerjaya Ezzaty pula saya tidak halang kerana itu minatnya. Sebagai isteri saya yakin dia dapat menjaga batas diri agar tidak berlaku fitnah," kata Azwan.

GAMBAR LAIN:
Klik untuk size besar

Foto: kaki5photo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SELAMAT LAHIRKAN BAYI LELAKI SABTU LALU - EKA AF9 NAMAKAN 'LUTH MATEEN'

"Alhamdulillah... (sabtu) 17.4.2021 . pkl 3am.. eka selamat melahirkan seorang bayi lelaki Luth Mateen. Terima kasih pada semua yg mendoakan dan segalanya telah dipermudahkan Alhamdulillah ❤," tulis penyanyi Eka Sharif yang berkongsi berita gembira apabila memaklumkan dirinya sudah selamat bersalin kira-kira jam 3.00 pagi, pada Sabtu.

Bintang yang dicungkil bakatnya menerusi program realiti, Akademi Fantasia musim ke-9 (AF9) itu memaklumkan hal tersebut menerusi Instagram bersama paparan foto permata hatinya. Bagaimanapun, wajah penuh bayi lelaki tersebut ditutup dengan emoji.

Untuk makluman, Eka atau nama sebenarnya, Nur Atiqah Shariffufin, 31, mendirikan rumah tangga dengan Nazrulnazim Abdul Jabar, 33, pada 19 Julai 2020 dalam satu majlis pernikahan ringkas.

Klik untuk gambar besar

www.myartis.com / Sumber & foto: Media Hiburan & Instagram Eka Sharif

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NADZMI MOHON DOAKAN ISTERINYA, ARDELL YANG KINI DI WAD BERSALIN

"Sayu hati. Masuk ward malam ni. Thank you Dr Kam. Minta doakan isteri saya dan baby kami @babyadhwardell dipermudahkan ya. Kalau ada kami mengguriskan hati minta ampun maaf ya. Awak kuat saya tahu, semoga Allah merahmati awak dan permudahkan semua.

"Saya ada sebelah nak tarik rambut saya tarik la nanti ya. Sayang awak @ardellaryana. Selamat Berjuang 💪🏻👶🏻 @ardellaryana @babyadhwardell," demikian tulis pelakon Nadzmi Adhwa yang berkongsi momen istimewa isterinya, pelakon Ardell Aryana ketika berada di dalam wad untuk proses bersalin.

Ardell kelihatan sebak dan menangis memohon agar doktor membantu memudahkannya untuk melahirkan anak. Malah si suami turut memberikan kata-kata semangat dan menyatakan rela andai rambutnya ditarik sewaktu proses melahirkan berlaku. Untuk makluman, pasangan ini diijabkabul pada 1 September 2019.

Klik untuk gambar besar

www.myartis.com / Sumber & foto: Media Hiburan & Instagram Nadzmi Adhwa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA FARA MENDOZA TERBABIT DALAM KEMALANGAN

Bak kata pepatah, malang tidak berbau!

Demikianlah halnya dengan artis hot Fara Mendoza yang sebelum ini menimbulkan kontroversi setelah mendedahkan perbualannya dengan Fizz Fairuz di WeChat apabila dia terlibat dalam satu kemalangan jalan raya semalam.

Klik gambar untuk size besar

Fara ini yang pernah digosipkan denagn suami Almy Nadia

Namun begitu, Fara menulis di akaun Instagram miliknya yang dia hanya mengalami kecederaan dalaman walaupun mengalami kesakitan.

Ada juga yang memberi komen bahawa Fara perlu muhasabah diri dan menganggap kejadian yang berlaku ialah satu teguran dari Allah SWT.

Apa pun, mari kita bersama doakan Fara sembuh segera.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


INI JAWAB SITI NURHALIZA ISU DIDAKWA PAKAI BUSANA CIPLAK

Baru-baru ini, penyanyi tersohor negara, Datuk Seri Siti Nurhaliza telah hadir pada majlis Nona Superwoman Award dan apa yang mencuri perhatian ramai adalah busana yang disarungkannya itu.

Rekaan ciptaan pereka fesyen terkenal Rizman Ruzaini itu menjadi bualan netizen kerana ia kelihatan sangat mewah dan sangat bersesuaian dengan Siti.

Namun begitu, sebuah akaun Instagram yang sering bercerita mengenai topik fesyen, @fash_observer memuatnaik busana yang disarungkan oleh Siti dan membandingkannya dengan rekaan pereka fesyen antarabangsa kelahiran Lebanon, Ziad Nakad.

"Rizman Ruzaini 2018 vs Ziad Nakad 2017 #FashionPolice," tulis akaun tersebut di ruangan kapsyen.

Klik untuk gambar besar

Siti yang mengikuti akaun Instagram terbabit turut meninggalkan respon di ruangan komen: "Hahaha... Hebat mencari".

Membalas komen Siti, pemilik akaun @fash_observer itu memuji penampilan Siti dan mengucapkan tahniah kepadanya.

"@ctdk while looking stunning last night, congratulations untuk dua awards yang Datuk Seri terima. You deserve it. #SitiZoners," balas @fash_observer.

Namun begitu, terdapat seorang netizen yang meninggalkan komen dan menuduh jenama Rizman Ruzaini menciplak rekaan pereka fesyen lain.

"Cantik Datuk @ctdk. Dan tentu cantik rekaan @rizmanruzaini yang terkenal dengan design yang menciplak rekaan designer lain," tulisnya.

Tidak melatah dengan dakwaan terbabit, Siti memberikan respon yang sangat positif dan menjernihkan keadaan.

"Memang saya beri design ni rujukan untuk Rizman Ruzaini buat sesuaikan dengan imej bertudung saya," balas Siti.

Sebelum ini, menerusi laporan Media Hiburan, Siti mengakui dia mengambil inspirasi rekaan gaun tersebut dari seorang pereka di Lebanon.

"Apabila ditunjukkan konsep atau teaser majlis untuk malam ini, hati saya kata ‘wow’ dan mengapa tidak untuk lakukan ‘extra persiapan’.

"Jadi saya ada terlihat satu rekaan dari pereka antarabangsa, lalu saya hantarkannya pada Rizman Ruzaini. Kata saya 'mampu ke?'... Rizman Ruzaini kata ‘boleh’. Jadi itulah, Rizman pun reka mengikut caranya," kata Siti.

Dalam perkembangan lain, Siti kini giat mempromosikan single terbarunya, 'Anta Permana' dan baru sahaja dilantik menjadi duta periuk tahan lekat jenama Vantage.

www.myartis.com / Sumber: Astro Gempak & Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NETIZEN CADANG SHUIB KAHWIN BARU, KASIHAN PADA ANAK-ANAK

Gara-gara Shuib sering mengetengahkan gambar anak-anaknya yang kelihatan 'kehilangan', ada netizen yang mencadangkan pelawak itu berkahwin baru.

Ini kerana, mereka mendakwa kasihankan anak-anak yang masih kecil yang mahukan kasih sayang seorang ibu.

"Saya rasa shuib kena kahwin la, kesian anak tu semua kecik lagi.. Mereka kena rasa kasih sayang seorang mak .  Semoga shuib dan keluarga dipermudahkan urusan dan membesar dengan baik," demikian komen seorang netizen mengenai anak-anak Shuib yang rajin menjaga sesama mereka.

"Kesian tengok anak2 kematian mak. Saling menjaga satu sama lain. Moga baik2 saje," komen yang lain pula.

Apa pendapat anda? Perlukah Shuib berbuat begitu demi anak-anaknya? Atau mungkin Shuib perlu masa lebih lama memandangkan kasih sayangnya yang cukup mendalam terhadap Siti Sarah?

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA PUN PERNAH KENA LAGI TERUK..."- TERLANJUR GURAU, USOP JADIKAN PENGAJARAN, LEBIH BERJAGA-JAGA

"Niat saya hanya bergurau. Nak kata fasal body shaming ni, saya pun pernah kena lagi teruk. Saya pun kadang-kadang terasa juga dengan netizen, bila orang mengata saya, mereka tak cakap apa pun.

"Ada juga orang pernah kata, saya ni muka macam tukang kebun tapi nak jadi artis. Lepas tu orang kata pula pasal saya punya gigi. Sebenarnya saya bangga dengan keadaan gigi saya. Buat apa saya nak ubah ciptaan tuhan. Saya bersyukur dengan apa yang Allah bagi.

"Ada yang sampai gelar saya penyanyi pecah rumah. Kadang-kadang saya kena dengan kawan saya pun ada masa di kampung. Kawan yang kita jumpa selalu pun ada mengata pasal saya.

"Tapi saya dah buktikan dekat mereka saya dah masuk program realiti dan ini yang saya telah capai," demikianlah kata naib juara Big Stage 2020, Usop yang memberitahu soal 'body shamming' ini bukanlah sesuatu yang baru buat dirinya malah dia turut mendedahkan dirinya juga pernah menjadi mangsa kelakuan tidak bermoral itu. Klik untuk gambar besar

Dalam pada itu, Usop tampil berkongsi mengenai perkara sebenar selepas membuat permohonan maaf secara terbuka kepada pengacara, Sherry Al-Hadad gara-gara gurauan yang dikatakan keterlaluan.

Menurut Usop, dia telah pun terlebih dahulu membuat permohonan maaf di belakang pentas kerana sedar akan keterlanjuran katanya itu.

"Selepas insiden tu saya pun terfikir yang saya ada buat salah, lebih baik saya minta maaf. Saya minta maaf dengan Kak Sheery dekat belakang pentas tadi dia jawab 'Akak okaylah Usop tapi orang tak akan faham yang kita ni melawak'.

"Mungkin sebab live dan keluar dalam tv pula. Mesti ada yang kata saya kurang ajar. Pada awalnya saya tak sedar sampai manager saya tegur, saya terus pergi cari dia," tuturnya bintang berusia 23 tahun itu.

Usop berkata demikian sewatu ditemui media selepas tamatnya Konsert Akhir Big Stage 2020 yang berlansung di Pusat Konvensyen Antarabangsa Putrajaya (PICC), Putrajaya pada Ahad.

Sedar akan kelakuannya itu, penyanyi asal Kedah itu turut berjanji akan lebih berhati-hati dalam percakapannya terutama ketika bergurau.

"Mungkin selepas ini saya akan lebih berjaga-jaga. Ini pengajaran juga bagi saya. Dari segi percakapan dan perangai InsyaAllah saya akan ubah," jelasnya lagi.

www.myartis.com / Sumber & foto: Media Hiburan, mStar & Instagram Usop Mentor

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PKP ERATKAN HUBUNGANNYA DENGAN SOFFWANY - RAJA AFIQ HARAP KE FASA SERIUS

"Kami sudah lama kenal, tapi hubungan semakin rapat sejak di awal PKP dilaksanakan. Ketika itu, banyak cerita berkaitan petugas barisan hadapan yang bertugas tanpa mengira masa demi kesejahteraan negara di media sosial.

"Soffwany antara petugas barisan hadapan yang sering memuat naik hantaran berkaitan pandemik Covid-19. Secara tidak langsung saya terpanggil untuk menghantar mesej peribadi (DM) kepadanya di Instagram agar dia menjaga kesihatan dan berterima kasih kerana bersusah payah menjaga keamanan negara.

"Tidak lama selepas itu, dia membalas mesej saya dan kami mula bertukar nombor telefon dan berkenalan dengan lebih rapat sehingga sekarang," demikianlah kata pelakon Raja Afiq yang mengakui sedang berkawan rapat dengan anggota polis yang pernah tular memiliki suara merdu dan kini menjadi artis rakaman Suria Records iaitu Soffwany Yusoff.

Klik untuk gambar besar

Afiq ketika dihubungi berkata, dia sudah lama mengenali wanita itu di media sosial, namun hubungan mereka mula rapat sejak awal Perintah Kawalan Pergerakan (PKP) dilaksanakan pada 18 Mac lalu. Afiq yang terkenal menerusi drama bersiri 'Sayangku Kapten Mukhriz' itu berharap hubungan yang baru berputik itu berjalan lancar dan melangkah ke fasa seterusnya.

"Setakat ini, hubungan kami berjalan dengan baik. Walaupun jadual kerja kami tidak menentu tapi kami cuba saling memahami antara satu sama lain. Perancangan untuk membawa hubungan ini ke fasa serius sudah tentu ada kalau sudah tertulis dia jodoh saya. Kita hanya mampu merancang, tapi Tuhan tentukan. Doakan semoga semuanya berjalan dengan baik," jelasnya.

Terdahulu nama Soffwany pernah beberapa kali menjadi tular di Internet. Antaranya adalah gelagat anggota polis itu mendendangkan lagu raya berjudul 'Pulanglah' mencetuskan 'kegilaan' netizen.

www.myartis.com / Sumber & foto: Harian Metro, Instagram Raja Afiq & Soffwany

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DILIHAT KELUAR BERSAMA - ZUL ARIFFIN BERCINTA DENGAN ZAHIRAH MACWILSON?

Menerusi kiriman e-mail, sumber tersebut turut mengirim sebuah gambar ataupun bukti bahawa Zul Ariffin didakwa telah keluar bersama pelakon Zahirah MacWilson, di Damansara.

Melalui gambar yang dikongsikan itu juga dalam masa yang sama turut menimbulkan tanda tanya sama ada Zul dan Zahirah mempunyai hubungan istimewa atau sekadar teman biasa.

Klik gambar untuk size besar

Begitu juga dengan hubungan Zul dengan kekasihnya, Gayatri Su-Lin Pillai itu masih lagi bersama atau pun tidak.

Sebelum ini, Zul sendiri pernah menyatakan bahawa dia dan juga kekasih tidak pernah berselindung mengenai sebarang perkara dan bersikap telus di dalam perhubungan. Tidak mahu serkap jarang, pastinya Zul juga mempunyai penjelasan terhadap apa yang dikirimkan oleh peminat ini.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"TERINGIN SANGAT NAK BERNIQAB... SAMPAI MENANGIS BERITAHU SUAMI" - YATT HAMZAH

Semua sedia maklum mengenai pelakon, pengacara dan usahawan Noor Neelofa yang baru-baru ini mengumumkan dirinya kini berniqab. Perkara tersebut ketika ini hangat diperkatakan.

Termasuklah pelakon Yatt Hamzah yang memberitahu dia juga mempunyai niat yang sama untuk melakukan penghijrahan seperti itu. Menerusi perkongsian di laman Instagram, Yatt berkata dia pernah menangis ketika menyuarakan hasrat itu kepada suaminya, Zulfadhli Khiruddin namun masih belum kuat untuk berbuat demikian.

"Pernah post gambar ini Jumaat beberapa minggu lalu kalau perasan. Sebelum keguguran dulu. Masa ni tak tahu sedang hamil. Emosi memang tak stabil, patutlah begitu, rupanya sedang hamil.

"Masa ni memang teringin sangat nak berniqab atau at least berpurdah dulu. Tapi tak kuat lagi. Sungguh-sungguh teringin. Wallahi teringin sampai menangis beritahu suami," tulisnya.

Klik untuk gambar besar

Turut memuat naik gambarnya berniqab, Yatt meluahkan rasa teruja apabila melihat rakan sekeliling kini sudah berubah ke arah yang lebih baik. Malah, Yatt turut meminta orang ramai mendoakan dirinya diberi kekuatan untuk menjadi lebih baik.

"Lihat sahabat-sahabat sekeliling sudah mulakan dulu. Diri jadi teruja. MashaaAllah kuatnya mereka. Jadi inspirasi dan motivasi buat diri ini.

"Mohon doakan Bonda bernama Haryati binti Hamzah ini dan semua wanita lain yang sedang struggle untuk jadi lebih baik diberikan kekuatan dalam perjuangan (Mujahadah) ini. Mohon sokongan dan doa semua," tuturnya lagi.

www.myartis.com / Sumber & foto: Rotikaya & Instagram Yatt Hamzah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEMAKIN TERBUKA KONGSI KISAH CINTA - AZZAM SHAM TAK TOLAK JODOH DENGAN SHERYL SHAZWANIE

"Kalau ada jodoh saya dengan dia... saya tidak akan menolak. Benda baik kan tapi saya belum ada perancangan ke arah itu. Jauh lagi perjalanan kami berdua. Saya dan dia masih nak bina karier kami dalam industri.

"Tapi Insya-Allah... apa salahnya (kahwin)," ujar penyanyi Azzam Sham yang semakin terbuka berkongsi mengenai hubungan cintanya dengan penyanyi Sheryl Shazwanie.

Azzam atau nama sebenarnya Muhammad Azzammuddin Lop Hashim, 23, memberitahu dia tidak akan menolak sekiranya mereka berdua dijodohkan untuk menjadi suami isteri namun masih belum ada perancangan ke arah itu.

Klik untuk gambar besar

Menurut Azzam, dia tidak berasa bimbang akan kehilangan populariti dengan pendedahan itu kerana mengetahui peminat sentiasa menyayangi mereka.

"Sheryl selalu ada untuk saya dan dia juga sudah seperti keluarga saya. Masa saya di Big Stage, memang setiap minggu dia datang beri semangat sama seperti peminat saya juga.

"Memang saya akui Sheryl seorang yang sangat istimewa dalam hidup saya. Pengakuan saya ini tak menghalang untuk peminat sentiasa menyokong kami. Peminat Sheryl sayang dia dan begitu juga dengan peminat saya yang sayang saya. Jadi, tak perlu saya nak takutkan," kata Azzam.

Sekitar bulan September lalu, juara Big Stage musim ketiga ini mengakui dia menyayangi Sheryl yang menerima dirinya serba kekurangan dan mempunyai sifat penakut.

Malah, Azzam menyedari dirinya bukan seorang lelaki yang menjadi idaman wanita namun berasa bertuah kerana mempunyai teman rapat seperti penyanyi lagu 'Perasaan' itu.

www.myartis.com / Sumber & foto: mStar & Instagram Azzam Sham

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAGAM ASHRAF MUSLIM BERAYA BERSAMA KELUARGA

Kita semua tahu bagaimana Ashraf Muslim terpaksa berjauhan daripada keluarganya apabila dimasukkan ke Hospital Sungai Buloh gara-gara Covid-19. Setelah beberapa minggu disahkan bebas virus itu, akhirnya dia dapat merasai kebebasan yang diimpikannya bersama keluarga tercinta... tambah-tambah di Hari Raya!

"Assalamualaikum guys!.. Salam Aidilfitri daripada AM sekeluarga. Kami sekeluarga mohon maaf andai terkasar bahasa & menyakiti hati kalian samada secara sengaja atau pun tidak.

"Alhamdulillah kami sekeluarga masih diberi kesempatan menyambut Aidilfitri bersama-sama. Hargailah keluarga korang ok! Dan musim pkp ni AM yakin ada yang beraya-raya di rumah keluarga dan sahabat-handai masing-masing, cuma nak ingatkan berhati-hatilah sebab covid19 masih ada diluar sana serta hati-hati memandu kereta, ingatlah mereka yang tersayang..

"Selamat Hari Raya Maaf zahir Dan Batin," ucapnya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HATTAN BERCERAI - ZUBIR MENANG 'JACKPOT'..!!

Jika November lalu ramai yang mencemuh wartawan gosip Zubir sebagai tukang propa, tiba-tiba segalanya berubah apabila Hattan benar-benar bercerai semalam! Berita terkini itu bukan sahaja memalukan musuh-musuh Zubir, malah ia sekaligus memberi kemenangan 'jackpot' untuk wartawan yang digelar mereka sebagai 'gemuk pendek' itu.

Untuk pengetahuan, semalam Hattan dan Farah Asyikin sah bercerai dengan talak satu di Mahkamah Rendah Syariah Kuala Pilah. Meskipun bukan talak 3 sebagaimana yang digosipkan oleh Zubir, namun ia tetap merupakan satu gosip sahih yang amat 'menyakitkan'.

Ini kerana, Hattan atau nama penuhnya, Mohd Shukri Shahabuddin, 48, telah melafazkan talak satu di hadapan Hakim Abdul Rashid Ramli, sekitar jam 11.30 pagi selepas lebih dari sebulan gosip tersebut berputar. Menurut laporan media, penceraian tersebut adalah persetujuan bersama Hattan dan isterinya tanpa menyebut punca perceraian antara mereka.

Mungkin disebabkan terlalu sedih atau agak malu dengan perkembangan terbaru itu, maka Hattan turut dilaporkan masih belum bersedia untuk memberikan sebarang komen.

Terdahulu sebelum bercerai, Hattan dan Farah telah menikah secara tertutup dan hanya dihadiri oleh saudara-mara serta rakan terdekat. Antara yang dijemput ke majlis yang berlangsung di rumah Hattan di Seri Menanti pada 11 November 2011 itu ialah Datuk M. Nasir dan Man Bai.


BILA ZAMANI SEMPAT BUAT RAWATAN MUKA SEBELUM KONSERT: "NO PAIN NO BEAUTY"

Sebagai persediaan untuk tampil segar menjelang persembahan pada Konsert Doa Buat Zamani Unplugged di Zepp Kuala Lumpur, esok, penyanyi Zamani sempat membuat rawatan muka.

Zamani atau nama sebenarnya Zamani Ibrahim, 51, berkata, rawatan yang dibuat itu menambahkan lagi keyakinannya untuk menghiburkan peminat dan penonton.

"Saya rasa bertuah dapat menjalani rawatan muka di Idealyst Clinic milik Dr Aidil Azry Datuk Mokhtar. Antara rawatan yang dibuat adalah membuang kutil kulit di wajah secara laser dan picozapp yang juga laser untuk mencerahkan kulit yang kusam. Selain itu, rawatan gabungan tiga jenis vitamin kulit.

"Sebelum ini saya bukan jenis lelaki yang terlalu mementingkan penjagaan wajah. Namun selepas sesi konsultasi bersama Dr Aidil membuatkan saya bersetuju paras rupa dan imej turut memainkan peranan penting bagi mengekalkan nama dalam arena hiburan selain bakat yang ada pada seorang artis.

"Malah semua rawatan saya buat tidak pula menyakitkan dan hanya sedikit rasa pedih di mana sesuai dengan perumpaan dunia kecantikan iaitu 'no pain no beauty'. Saya dapat rasakan wajah lebih segar dan licin serta nampak lebih muda," katanya.

Klik untuk gambar besar

Sementara itu, Dr Aidil berkata, pihaknya tampil bekerjasama dan menaja rawatan itu sebagai penghargaan kepada Zamani yang dianggap legenda seni suara dalam negara.

"Kami berharap konsert Zamani akan berjaya sebelum dia menjalani pembedahan tulang belakang pada November ini. Namun kita akui vokal Zamani tiada galang ganti dan kelunakannya itu menerusi lagu-lagu malar segarnya yang popular sehingga hari ini. Kami sedia untuk bekerjasama dengan Zamani lagi pada masa akan datang," ujarnya.

Konsert Doa Buat Zamani Unplugged diadakan gara-gara Zamani yang menderita penyakit skoliosis yang menyebabkan tulang belakang membengkok.

Pada konsert itu, Zamani bakal menghiburkan penonton menerusi rangkaian 15 lagu ketika bersama Slam termasuk enam lagu solo antaranya 'Syair Si Pari Pari', 'Nur Kasih' dan 'Rindiani'.

Selain Zamani, konsert itu turut menampilkan penyanyi Datuk Ramli Sarip, Fauziah Latiff dan Rahim Maarof serta penampilan istimewa, Datuk Aznil Nawawi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUKTAMAD KELUAR FORTEEN - IZZUE ISLAM TAK TERKILAN

Pendiriannya untuk keluar daripada kumpulan Forteen selepas mengambil keputusan untuk mengundur diri bulan lalu, pelakon dan penyanyi, Izzue Islam, 28, memberitahu ia adalah muktamad dan tidak terkilan dengan apa yang berlaku.

"Kami masih berkawan. Saya juga tiada masalah jika ada permintaan untuk menjadi penyanyi undangan dalam lagu Forteen pada masa depan," katanya.

Dalam pada itu, dia akui impak diterima susulan isu lalu tidaklah seteruk yang diperkatakan peminat. Peminat Forteen dan ahli kumpulan masih memberi sokongan kuat seperti dulu.

Klik untuk gambar besar

Katanya, segala urusan seni masih berjalan seperti biasa tanpa sebarang masalah. Malah, banyak impian tersimpan sebelum ini dapat direalisasikan antaranya untuk menceburi bidang pengacaraan.

"Perbezaan pasti ada. Iya lah, dulu berkumpulan, kini solo tapi dari sudut kerja masih sama," ujarnya.

Izzue mengejutkan peminat apabila mengumumkan berundur daripada Forteen pada segmen karpet merah final Gegar Vaganza musim kelima (GV5) di Auditorium Majlis Bandaraya Shah Alam (MBSA), November lalu.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::